<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000210">H-000210/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iunie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28276">Laima Liucija Andrikienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000210">Subiect: Efectele Directivei privind produsele medicinale tradiționale din plante asupra medicamentelor tradiționale din plante din UE</OBJECT><CONTENT><PARA>Directiva 2004/24/CE privind produsele medicinale tradiționale din plante (THMPD) a fost adoptată la 31 martie 2004. THMPD instituie un număr de cerințe stricte pe care produsele medicinale tradiționale trebuie să le îndeplinească pentru a fi autorizate (legate de practicile BFP etc.). Aceste cerințe au creat obstacole serioase în ceea ce privește producerea și utilizarea în UE a substanțelor pe bază de plante, în special a celor provenind din diferite culturi tradiționale.</PARA><PARA>Cum apreciază Comisia că a fost implementată THMPD după data de 31 martie 2004? În ce fel afectează directiva IMM-urile care produc produse medicinale tradiționale din plante? A ajutat Comisia în vreun fel aceste IMM-uri în ceea ce privește autorizarea? În ce fel vor afecta cerințele menționate, care condiționează autorizarea, prețul produselor medicinale din plante? Permite directiva utilizarea (i.e., pe cale injectabilă) medicamentelor produse din plante care sunt folosite cu succes la tratamentul pacienților cu cancer și alte afecțiuni maligne? Va afecta această directivă producerea și utilizarea medicamentelor homeopatice?</PARA></CONTENT></QUEST>