<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000087">O-000087/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>în numele <COMMITTEE COMMID="2878">Comisia pentru petiţii</COMMITTEE></TI-AUTHOR><TI-AUTHOR><PERSON ID="4538">Malcolm Harbour</PERSON><BRK/>în numele <COMMITTEE COMMID="2867">Comisia pentru piaţa internă şi protecţia consumatorilor</COMMITTEE></TI-AUTHOR></TI><OBJECT OBJID="OBJ000087">Subiect: Anuarele profesionale înșelătoare (petițiile nr. 0045/2006, 1475/2006 și altele)</OBJECT><CONTENT><PARA>O perioadă îndelungată de timp, anumiți editori de anuare profesionale din diferite state membre ale UE s-au angajat în practici comerciale înșelătoare. Aceste practici comerciale înșelătoare au fost evidențiate prin documentația furnizată într-un număr important de petiții adresate Parlamentului European de către întreprinderi individuale, organizații de voluntariat și întreprinderi familiale care au căzut victime editorilor de anuare profesionale înșelătoare.</PARA><PARA>Deputații europeni primesc în continuare sute de scrisori de plângere din partea a sute de victime ale acestor editori. Victimele sunt adesea prea mici pentru a-și permite să plătească taxele pentru a deschide acțiuni în justiție împotriva anuarelor profesionale. Pe de altă parte, plata taxelor pentru care au fost păcăliți să semneze contracte deseori aduce aceste organizații în situații financiare extrem de dificile.</PARA><PARA>Chestiunea are și un caracter transfrontalier, pentru că anuarele profesionale înșelătoare deseori urmăresc victime care își au reședința într-un alt stat membru.</PARA><PARA>Comisia a afirmat cu claritate că Directiva privind publicitatea înșelătoare și comparativă scoate în afara legii practicile înșelătoare ale acestor editori de anuare profesionale. Conform Comisiei, problema ar putea avea legătură cu punerea în aplicare a legislațiilor naționale. Cu toate acestea, Comisia a afirmat, de asemenea, cu alte ocazii, faptul că ar putea fi necesar ca legislația UE să fie schimbată pentru a stabili caracterul ilegal al acestei practici specifice.</PARA><PARA>Poate confirma Comisia că în toate statele membre a avut loc o transpunere corectă a Directivei PIC?</PARA><PARA>Se gândește Comisia cu seriozitate să scurteze perioada în care plănuiește să lanseze și să finalizeze revizuirea actualei Directive PIC sau să identifice noi instrumente legislative pentru a pune capăt acestor practici frauduloase?</PARA><PARA>Acolo unde, într-un stat membru, Directiva PIC a fost transpusă în mod corect, a fost aceasta suficientă pentru a-i proteja pe cetățenii acelui stat membru în cazul afirmațiilor înșelătoare ale unor astfel de anuare profesionale cu sediul în alte state membre, care au transpus sau nu în mod corect Directiva PIC?</PARA></CONTENT></QUEST>