<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0202">O-0202/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96740">Yannick Jadot</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96955">Catherine Bearder</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1403">David Martin</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96669">Joe Higgins</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="28219">Daniel Caspary</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0202">Subiect: Acorduri de parteneriat voluntare FLEGT cu Congo și Camerun și alte acorduri de parteneriat voluntare</OBJECT><CONTENT><PARA>Mai multe țări care exportă lemn tropical de esență tare au început să semneze acorduri de parteneriat voluntare (APV) cu UE în cadrul planului de acțiune comunitar privind aplicarea legislației, guvernanța și schimburile comerciale în domeniul forestier (FLEGT). Prin aceste acorduri, UE va furniza sprijin pentru reforme privind guvernanța și consolidarea capacității administrative în domeniul forestier, inclusiv punerea în aplicare a sistemelor de verificare a trasabilității și a legalității pentru lemn și produse din lemn. Parlamentul trebuie să aprobe în mod oficial două APV cu Republica Congo și Camerun.</PARA><PARA>Toate APV actuale și viitoare ar trebui să contribuie la protejarea peisajelor forestiere intacte, orientând sectorul forestier către o evoluție durabilă din punct de vedere social și ecologic și punând în aplicare procesul de reformă care este foarte necesar.</PARA><PARA>- Ce mecanism va fi stabilit pentru a garanta că APV sunt puse în execuție în mod strict și la timp de-a lungul diferitelor etape de punere în aplicare? Va realiza și va prezenta Comisia Parlamentului rapoarte periodice de activitate privind punerea în aplicare a diferitelor dispoziții cuprinse în toate acordurile actuale și viitoare?</PARA><PARA>- Cum va garanta Comisia că societatea civilă, populațiile locale și cele indigene pot contribui în mod liber și cu încredere la punerea în aplicare și în execuție a APV și că au acces la drepturi la recurs și la plângere? A realizat Comisia o evaluare independentă privind situația actuală a drepturilor omului și a protejării dreptului la libera exprimare în țările care fac obiectul unor APV? Dacă răspunsul este negativ, este hotărâtă Comisia să realizeze evaluări independente și sigure ale standardelor privind drepturile omului în orice țară care face obiectul unui APV?</PARA><PARA>- Având în vedere faptul că APV au un impact financiar direct asupra bugetului UE și că se preconizează ca mai multe APV să fie semnate în anii următori, ce fonduri suplimentare specifice intenționează Comisia și statele membre să mobilizeze pentru resursele financiare, tehnice și umane necesare în vederea negocierii și punerii în aplicare a acestor acorduri?</PARA><PARA>- Ce noi inițiative, pe lângă APV, are în vedere Comisia pentru combaterea despăduririlor pe mari suprafețe și a degradării pădurilor naturale, precum și pentru promovarea protecției acestora?</PARA></CONTENT></QUEST>