<QUEST><TI><TI-INTRO>ÎNTREBARE ORALĂ <QREF QID="H-2009-0447">H-0447/09</QREF></TI-INTRO><TI-SESSION>pentru timpul afectat întrebărilor din perioada de sesiune decembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="1956">Frank Vanhecke</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0447">Subiect: Sancțiunile împotriva Cubei</OBJECT><CONTENT><PARA>La 23 iunie 2009, Consiliul a decis să ridice sancțiunile diplomatice împotriva Cubei, impuse în anul 2003, în vederea „facilitării și aprofundării” dialogului politic cu această țară. În concluziile respective, Consiliul a subliniat faptul că cubanezii trebuie să poată decide asupra propriului viitor și că guvernul cubanez trebuie să elibereze necondiționat toți deținuții politici.</PARA><PARA>Într-un raport dat publicității în noiembrie 2009, organizația pentru drepturile omului Human Rights Watch atrage atenția asupra faptului că în ceea ce privește drepturile omului situația s-a deteriorat și mai mult și că sub Raul Castro numărul prizonierilor a crescut în comparație cu cel de sub regimul fratelui acestuia, Fidel. Organizația face apel inclusiv la UE să solicite Cubei eliberarea tuturor prizonierilor politici în termen de șase luni sau, în caz contrar, să se interzică intrarea membrilor regimului sau să se impună oprirea investițiilor.</PARA><PARA>Este Consiliul de acord cu analiza și strategia organizației Human Rights Watch? Dacă nu, de ce și, în acest caz, când așteaptă Consiliul rezultatele dialogului politic? Dacă da, când vor fi impuse sancțiunile?</PARA></CONTENT></QUEST>