<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000250">O-000250/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, <PERSON ID="4398">Gianni Vattimo</PERSON>, <PERSON ID="96710">Jens Rohde</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="96670">Louis Michel</PERSON>, <PERSON ID="108329">Andrea Zanoni</PERSON>, <PERSON ID="97203">Ramon Tremosa i Balcells</PERSON>, <PERSON ID="97131">Giommaria Uggias</PERSON>, <PERSON ID="96677">Cecilia Wikström</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000250">Subiect: "Legea cenzurii" în Italia</OBJECT><CONTENT><PARA>Parlamentul italian examinează o propunere înaintată de guvernul Berlusconi de modificare a legii privind interceptările telefonice (îndeosebi în ceea ce privește criteriile și procedurile de autorizare, tipurile de infracțiuni acoperite. supravegherea electronică, durata autorizării interceptării, utilizarea informațiilor interceptate în relație cu alte infracțiuni, obligația de rectificare pentru bloguri și derogările în cazul deputaților, preoților și arhiepiscopilor) și limitarea posibilității de publicării transcrierilor convorbirilor interceptate prin aplicarea de sancțiuni severe împotriva mass-media – inclusiv formele noi de media – care transmit informații despre anchetele judiciare înainte de faza de audiere preliminară, adică o perioadă care, în Italia poate dura între trei și șase, uneori chiar zece ani. În Italia au apărut multe semnale de îngrijorare în legătură cu noul proiect de lege. raportoarea a demisionat în semn de protest după votul din comisie; Wikipedia a publicat o pagină albă pe site-ul său de internet împotriva proiectului de lege pentru a protesta împotriva dispoziției care impune blogurilor să rectifice informațiile în termen de 48 de ore după o simplă cerere în acest sens și prevede sancțiuni de până la 12 000 de euro (așa-numitul articol „blog-killer”).<FNREF FNIDREF="FN1"/></PARA><PARA>1. Consideră Consiliul că modificările propuse la legea italiană privind interceptările telefonice sunt proporționale și în concordanță cu standardele europene privind libertatea informației, libertatea presei și dreptul cetățenilor de a fi informați, garantate de articolul 11 din Carta Europeană a Drepturilor Fundamentale și de articolul 10 din Convenția Europeană a Drepturilor Omului și de jurisprudența în materie?</PARA><PARA>2. Consideră Consiliul că modificările propuse sunt compatibile cu obiectivele UE de combatere a infracțiunilor și a criminalității organizate în Europa?</PARA><PARA>3. Consideră Consiliul că modificările propuse – al căror obiectiv declarat este prevenirea încălcării secretului judiciar și protejarea sferei private – sunt proporționale cu efectele practice pe care le vor avea prin limitarea gravă a activității organelor de cercetare penală, menite să garanteze securitatea cetățenilor prin intermediul prevenirii și sancționării infracțiunilor și a criminalității organizate, și prin restricționarea libertății de informare?</PARA><PARA>4. Ce măsuri intenționează Consiliul să ia pentru a asigura garantarea libertății de informare, a libertății de expresie și a libertății presei în Italia și în UE și eficacitatea luptei împotriva infracțiunilor și a criminalității organizate în Italia și în UE?</PARA><FN FNID="FN1">  În ultimele luni, Asociația Națională a Magistraților și-a exprimat temerea legată de slăbirea instrumentelor disponibile pentru combaterea infracțiunilor și protejarea securității cetățenilor; Asociația italiană a editorilor de presă, Federația națională a presei și Asociația jurnaliștilor au caracterizat-o drept o lege a cenzurii, criticând, în special amenzile piperate propuse; chiar și autoritățile SUA, inclusiv Procurorul General Adjunct Lanny Breuer, și-au exprimat îngrijorarea în legătură cu modificările planificate.</FN></CONTENT></QUEST>