<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000301">O-000301/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96872">Nadja Hirsch</PERSON>, <PERSON ID="97086">Sonia Alfano</PERSON>, <PERSON ID="28266">Sophia in 't Veld</PERSON>, <PERSON ID="96670">Louis Michel</PERSON>, <PERSON ID="96677">Cecilia Wikström</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="4335">Marielle De Sarnez</PERSON>, <PERSON ID="97203">Ramon Tremosa i Balcells</PERSON>, <PERSON ID="28246">Alexander Alvaro</PERSON>, <PERSON ID="4253">Frédérique Ries</PERSON>, <PERSON ID="34234">Antonyia Parvanova</PERSON>, <PERSON ID="108329">Andrea Zanoni</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000301">Subiect: Accesul migranţilor ilegali la îngrijirile de sănătate</OBJECT><CONTENT><PARA>Semnat de toate statele membre, Pactul internaţional al ONU privind drepturile economice, sociale și culturale prevede că dreptul la sănătate este un drept social fundamental al fiecărei persoane. TFUE şi Carta drepturilor fundamentale a UE reflectă această convingere.</PARA><PARA>Cu toate acestea, într-un studiu recent realizat în zece state membre de către Agenţia pentru Drepturi Fundamentale a Uniunii Europene (FRA)<FNREF FNIDREF="FN1"/> s-a arătat că practicile naţionale privind accesul migranţilor ilegali la îngrijirile de sănătate sunt extrem de variate. În şase din statele membre care au făcut obiectul acestui studiu, migranţii ilegali nu au acces gratuit la serviciile de îngrijiri de sănătate în afara îngrijirilor de urgenţă. Într-unul din aceste state membre serviciile de îngrijiri de sănătate sunt disponibile, însă spitalele sunt obligate să informeze autorităţile naţionale cu privire la migranţii ilegali. Prin urmare, migranţii ilegali aleg să îşi pericliteze sănătatea din cauza temerii că vor fi descoperiţi. </PARA><PARA>Statele membre se tem de posibilele costuri ale îngrijirilor de sănătate gratuite acordate migranţilor ilegali. Cu toate acestea, cu cât se investeşte mai mult în îngrijirile de sănătate de bază pentru toată lumea, cu atât scad mai mult costurile ridicate ale îngrijirilor de urgenţă, precum şi riscurile la adresa sănătăţii publice. Dreptul la îngrijiri medicale de bază este un drept fundamental, indiferent de situaţia persoanei în cauză. Statul trebuie să îşi asume această responsabilitate în locul ONG-urilor şi a societăţii civile, cum se întâmplă în prezent în mai multe state membre care nu acordă acces deplin la îngrijirile de sănătate de bază.</PARA><PARA>Poate Comisia să prezinte un studiu cuprinzător care să examineze practicile din toate cele 27 state membre în ceea ce priveşte accesul migranţilor ilegali la îngrijirile de sănătate?</PARA><PARA>În special, poate Comisia să prezinte o estimare a costurilor anuale pe care le-ar presupune acordarea de îngrijiri de sănătate gratuite pentru migranţii ilegali în UE?</PARA><PARA>Poate Comisia să confirme sau să respingă o eventuală corelaţie dintre gratuitatea îngrijirilor de sănătate din anumite state membre şi numărul migranţilor ilegali din ţările respective? Cu alte cuvinte, există vreo dovadă că acordarea de îngrijiri de sănătate gratuite acţionează ca un factor de atracţie?</PARA><PARA>Nu în ultimul rând, ar putea Comisia să precizeze în detaliu care este impactul pe care îl are studiul FRA asupra dispoziţiilor privind îngrijirile de sănătate negociate în prezent în cadrul directivelor privind primirea şi procedurile din pachetul privind azilul?</PARA><FN FNID="FN1">  FRA, Migrants in an irregular situation: access to healthcare in 10 European Union Member States (Migranţii ilegali: accesul la îngrijiri de sănătate în 10 state membre ale Uniunii Europene), Viena 2011.</FN></CONTENT></QUEST>