<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0047">O-0047/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="33570">Sharon Bowles</PERSON>, în numele <COMMITTEE COMMID="2862">Comisia pentru afaceri economice şi monetare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0047">Subiect: Regulamentul de exceptare pe categorii în sectorul autovehiculelor</OBJECT><CONTENT><PARA>În anul 2002, Comisia a adoptat Regulamentul de exceptare pe categorii în sectorul autovehiculelor [Regulamentul (CE) nr. 1400/2002<FNREF FNIDREF="FN1"/> al Comisei] întrucât a considerat că sectorul autovehiculelor nu ar trebui să cadă sub incidenţa Regulamentului de exceptare pe categorii al acordurilor verticale generale [Regulamentul (CE) nr. 2790/1999<FNREF FNIDREF="FN2"/> al Comisiei]. Aceasta a considerat că se impuneau într-adevăr prevederi specifice pentru soluţionarea anumitor probleme de natură concurenţială pe care le-a identificat în acest sector, şi anume o situaţie de oligopol pe piaţa europeană de automobile.</PARA><PARA>Regulamentul de exceptare pe categorii în sectorul autovehiculelor va expira la 31 mai 2010. Comisia intenţionează să includă piaţa primară (de exemplu piaţa pentru achiziţia şi vânzarea de autovehicule noi) în regimul general la 1 iunie 2013, în timp ce piaţa serviciilor postvânzare va beneficia încă de reglementări specifice.</PARA><PARA>1. Care rezultate ale analizei pieţei au determinat Comisia să concluzioneze că piaţa primară este competitivă în momentul de faţă, iar piaţa serviciilor postvânzare continuă să pună probleme?</PARA><PARA>2. Cum evaluează Comisia raportul de forţe dintre constructorii de automobile şi comercianţii de automobile în baza actualului Regulament de exceptare pe categorii în sectorul autovehiculelor şi a cadrului legislativ propus? Există actori cu o poziţie dominantă individuală sau colectivă?</PARA><PARA>3. Cum intenţionează Comisia să monitorizeze evoluţia puterii de piaţă pe piaţa primară şi pe cea a serviciilor postvânzare? Ce măsuri are în vedere Comisia, în cazul în care condiţiile concurenţiale, în special pe piaţa primară, dau semne de agravare semnificativă?</PARA><PARA>4. Care se estimează a fi impactul noului cadrul legislativ asupra consumatorilor, în special în ceea ce priveşte preţurile şi condiţiile oferite?</PARA><PARA>5. Pe care dintre comentariile venite din partea factorilor interesaţi, cu precădere în timpul consultărilor, intenţionează Comisia să le încorporeze în cadrul legislativ final?</PARA><PARA>6. Este de acord Comisia să ia în calcul propunerea armonizării legislaţiei în domeniul distribuţiei, spre exemplu prin modificarea Directivei privind agenţii comerciali independenţi (Directiva 86/653/CEE<FNREF FNIDREF="FN3"/> a Consiliului), pentru a se asigura că toţi comercianţii beneficiază de acelaşi nivel ridicat de protecţie contractuală în fiecare stat membru al UE?</PARA><FN FNID="FN1">  OJ L 203, 1.8.2002, p. 30.</FN><FN FNID="FN2">  OJ L 336, 29.12.1999, p. 21.</FN><FN FNID="FN3">  OJ L 382, 31.12.1986, p. 17.</FN></CONTENT></QUEST>