<QUEST><TI><TI-INTRO>ÎNTREBARE ORALĂ <QREF QID="H-2009-0454">H-0454/09</QREF></TI-INTRO><TI-SESSION>pentru timpul afectat întrebărilor din perioada de sesiune decembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28372">Ryszard Czarnecki</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0454">Subiect: Raportul Fondului Monetar Internațional</OBJECT><CONTENT><PARA>Aș ruga Comisia să își exprime opinia asupra raportului Fondului Monetar Internațional (FMI) (<I>Global Financial Stability Report</I>). FMI constată, diplomatic și fără să dea nume concrete, că băncile italiene nu consolidează complet pierderile înregistrate de sucursalele și filialele lor din străinătate. FMI își bazează observațiile pe faptul că pierderile organismelor financiare din afara Uniunii Europene sunt mai ridicate decât pierderile financiare ale băncilor din zona euro. FMI atrage atenția că cu cât este mai scăzut nivelul de consolidare al conturilor, cu atât este mai mic indicele pierderilor raportate.</PARA><PARA>O singură bancă italiană s-a extins în străinătate, iar rezervele exprimate de FMI nu pot să i se aplice doar ei.  Această modalitate de a elabora rapoarte nu reprezintă o amenințare la adresa stabilității sistemului financiar, dat fiind că ea suscită îngrijorarea președintelui FMI? Filialele Unicredit din Ucraina, România, Bulgaria și țările din fosta URSS au nevoie de ajutor pentru a-și menține lichiditățile. Banca poloneză Pekao S.A., de exemplu, susține Unicredit Ucraina injectând fonduri în valoare de câteva zeci de milioane de euro în cursul a mai multe trimestre contabile succesive. Cu toate acestea, spre deosebite de alte bănci din regiune, Pekao S.A. ne apelează la rezerve pentru investiția sa ucrainiană. Ar putea Comisia să indice dacă astfel de procedee contabile și o astfel de contabilitate „creativă” sunt admisibile? Garantează ele lichiditatea sistemului bancar pe termen mediu și lung? Ce consecințe financiare pot avea asupra sistemului financiar al Poloniei, al României, al Bulgariei și al țărilor din fosta URSS?</PARA></CONTENT></QUEST>