<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0108">O-0108/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="34930">Hanna Foltyn-Kubicka</PERSON>, în numele Grupului <GRPOL GRPOLID="1108">UEN</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0108">Subiect: Situația șantierelor navale din Polonia</OBJECT><CONTENT><PARA>Opinia publică din Polonia este foarte îngrijorată cu privire la informațiile conform cărora Comisia europeană poate respinge planurile de acțiune prezentate de guvernul polonez și care vizează restructurarea șantierelor navale din Polonia, fapt ce poate duce la obligația de rambursare a ajutorului public pe care aceste șantiere l-au primit până acum de la bugetul de stat. Acest lucru ar conduce inevitabil la falimentul șantierelor și la pierderea locurilor de muncă pentru aproximativ 200 000 de angajați din industria navală și din industriile asociate.</PARA><PARA>Această îngrijorare este intensificată de temerile că falimentarea șantierelor navale din Polonia este în interesul întreprinderilor concurente și că se face lobby pe lângă Comisie pentru luarea unor decizii negative.</PARA><PARA>Totodată, opinia publică din Polonia consideră că nu mai este justificată atitudinea restrictivă față de alocarea unui ajutor public sectoarelor navale dat fiind că, în același timp, unor organisme financiare li se alocă un ajutor public mult mai mare.</PARA><PARA>În acest context, rugăm Comisia să răspundă la următoarele întrebări:</PARA><PARA>1. Doamnă comisar, care sunt concluziile pe care sperați să le prezentați Comisiei cu privire la ajutorul public acordat șantierelor navale din Polonia?</PARA><PARA>2. Având în vedere cazurile recente de ajutor public oferit băncilor și organismelor financiare, considerați că este posibilă o atitudine mai puțin restrictivă privind alocarea unui ajutor public întreprinderilor din sectorul industrial?</PARA><PARA>3. Nu credeți că, având în vedere delocalizarea masivă a producției mijloacelor de transport maritim spre Asia, ar fi în interesul Comisiei să sprijine sectorul industrial polonez al construcției navale?</PARA></CONTENT></QUEST>