<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0070">O-0070/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96860">Michèle Striffler</PERSON>, <PERSON ID="96884">Philippe Juvin</PERSON>, <PERSON ID="96931">Maurice Ponga</PERSON>, <PERSON ID="28174">Thijs Berman</PERSON>, <PERSON ID="840">Charles Goerens</PERSON>, <PERSON ID="28112">Gay Mitchell</PERSON>, <PERSON ID="96883">Eva Joly</PERSON>, <PERSON ID="28280">Filip Kaczmarek</PERSON>, <PERSON ID="96819">Licia Ronzulli</PERSON>, <PERSON ID="25704">Eleni Theocharous</PERSON>, <PERSON ID="96848">Mariya Nedelcheva</PERSON>, <PERSON ID="4532">Michael Cashman</PERSON>, <PERSON ID="96729">Santiago Fisas Ayxela</PERSON>, <PERSON ID="96788">Krzysztof Lisek</PERSON>, <PERSON ID="28206">Jean-Marie Cavada</PERSON>, <PERSON ID="33997">Corina Creţu</PERSON>, <PERSON ID="22097">Véronique De Keyser</PERSON>, <PERSON ID="4347">Christine De Veyrac</PERSON>, <PERSON ID="1892">Carlos Coelho</PERSON>, <PERSON ID="96908">Gaston Franco</PERSON>, <PERSON ID="97076">Corinne Lepage</PERSON>, <PERSON ID="5737">Dominique Vlasto</PERSON>, <PERSON ID="96862">Sophie Auconie</PERSON>, <PERSON ID="101580">Constance Le Grip</PERSON>, <PERSON ID="4345">Tokia Saïfi</PERSON>, <PERSON ID="2025">Françoise Grossetête</PERSON>, <PERSON ID="4412">Véronique Mathieu</PERSON>, <PERSON ID="28193">Jean-Paul Gauzès</PERSON>, <PERSON ID="96983">Pascale Gruny</PERSON>, <PERSON ID="38596">Elisabeth Morin-Chartier</PERSON>, <PERSON ID="96747">Arnaud Danjean</PERSON>, <PERSON ID="96670">Louis Michel</PERSON>, <PERSON ID="96844">Norbert Neuser</PERSON>, <PERSON ID="97002">Christophe Béchu</PERSON>, <PERSON ID="96881">Elie Hoarau</PERSON>, <PERSON ID="96838">Cristian Dan Preda</PERSON>, <PERSON ID="34234">Antonyia Parvanova</PERSON>, <PERSON ID="97229">Niccolò Rinaldi</PERSON>, <PERSON ID="28370">Vittorio Prodi</PERSON>, <PERSON ID="97294">Catherine Soullie</PERSON>, <PERSON ID="97026">Patrice Tirolien</PERSON>, <PERSON ID="41007">Iva Zanicchi</PERSON>, <PERSON ID="97009">Kriton Arsenis</PERSON></TI-AUTHOR></TI><OBJECT OBJID="OBJ0070">Subiect: Crearea unei forţe europene de protecţie civilă</OBJECT><CONTENT><PARA>Având în vedere recentele dezastre naturale tragice, s-a reimpus cu necesitate îmbunătăţirea mijloacelor Uniunii Europene de răspuns la situaţii de criză atât în interiorul, cât şi în afara Europei. În rezoluţiile sale din 2007, 2008, 2009 şi, mai recent, în rezoluţia sa privind cutremurul din Haiti, adoptată la  10 februarie 2010 (P7_TA (2010) 0015), Parlamentul European solicita instituirea, cât mai curând posibil, a unei forţe europene de protecţie civilă spre a conferi Uniunii Europene capacitatea de reacţie imediată în caz de catastrofe naturale sau cu cauze antropice (cutremure, tsunami, incendii, incendii forestiere, inundaţii, alunecări de teren, accidente industriale şi nucleare , atacuri teroriste, dezastre maritime, pandemii).</PARA><PARA>Un proiect de creare a unei forţe europene de protecţie civilă, pe baza raportului dlui Michel Barnier din 2006 sau a propunerii „UE-FAST” (European Union First Aid and Support Team) prezentată de mai multe state membre, răspunde unei nevoi reale, care nu poate fi ignorată de către Comisia Europeană.</PARA><PARA>Numai o organizare de tip preventiv şi o punere în comun a resurselor existente la nivel naţional va permite apariţia unei forţe europene de protecţie civilă. Dispersia mijloacelor naţionale şi coerenţa uneori limitată a acţiunilor europene prezintă costuri atât în termeni de eficienţă, cât şi din punct de vedere financiar. O astfel de decizie ar întări sentimentul de identitate europeană şi vizibilitatea Uniunii Europene, cel mai mare donator de ajutor umanitar şi de dezvoltare.</PARA><PARA>1.  Pe baza articolului 196 (protecţie civilă) 222 (clauza de solidaritate) şi 214 (ajutor umanitar) din Tratatul privind funcţionarea Uniunii Europene şi în cadrul acţiunii pregătitoare privind o capacitate de reacţie rapidă a UE, va prezenta Comisia Europeană propuneri legislative vizând îmbunătăţirea mecanismului comunitar de protecţie civilă şi de instituire a unei forţe europene de apărare civilă care să răspundă la crizele interne şi externe? Daca da, în cât timp?</PARA><PARA>2.  În absenta unei propuneri legislative, este Comisia Europeană pregătită să ia în considerare o cooperare consolidată pe baza articolului 20 din Tratatul privind Uniunea Europeană, pentru a permite statelor membre care doresc să progreseze?</PARA></CONTENT></QUEST>