<QUEST><TI><TI-INTRO>ÎNTREBARE ORALĂ <QREF QID="H-2010-0203">H-0203/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0203">Subiect: Acord al șefilor de stat și de guvern ai țărilor din zona euro cu privire la mecanismul de ajutor</OBJECT><CONTENT><PARA>Declarația șefilor de stat și de guvern ai țărilor din zona euro referitoare la economia Greciei lasă fără răspuns o serie de întrebări ce vizează atât procedura propusă, cât și substanța mecanismului de ajutor.</PARA><PARA>Potrivit declarației, „statele membre ale zonei euro sunt pregătite să contribuie la împrumuturi bilaterale coordonate”; mai mult, „ne așteptăm ca statele membre ale zonei euro să participe în funcție de nivelul de participare al fiecăruia la capitalul BCE”. Exprimă Consiliul prin aceasta o speranță, sau un angajament?</PARA><PARA>Scopul urmărit de mecanism este acela de a „crea stimulente, astfel încât să se revină la finanțarea pieței ... prin intermediul unei stabiliri adecvate a prețurilor în funcție de riscuri”. Cine va fi responsabil pentru evaluarea riscurilor? În plus, conform acordului, „ratele dobânzii vor fi neconcesionale, adică nu vor conține elemente de subvenționare”. La momentul redactării acestei întrebări, marja ratelor dobânzii în ceea ce privește obligațiunile de stat ale Greciei se apropie de 400 de puncte de bază. Ce rată a dobânzii care să „nu conțină niciun element de subvenționare” ar putea fi considerată, teoretic, drept acceptabilă?</PARA></CONTENT></QUEST>