<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0631">H-0631/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="4289">Angelika Niebler</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0631">Subiect: Acordarea de fonduri UE întreprinderilor de construcţii chineze de stat</OBJECT><CONTENT><PARA>În Polonia se construieşte în prezent un tronson cu o lungime totală de 50 km din autostrada A2 de la Varşovia la Lodz. Construcţia acestui tronson este finanţată prin fonduri europene (fonduri structurale europene), precum şi cu ajutorul unui împrumut din partea BEI. Sarcina de a construi aceste două segmente de autostradă a fost încredinţată de către Direcţia generală pentru străzi naţionale şi autostrăzi din Polonia unui consorţiu de construcţii chinez de stat cu numele de „COVEC”.</PARA><PARA>În competiţia cu firmele europene de construcţii, preţurile oferite de concurentul chinez au fost cu mai mult de jumătate mai mici decât costurile evaluate de către autoritatea care a organizat licitaţia şi, respectiv, cu o treime mai mici decât preţurile oferite de concurentul situat pe locul doi. Pe de altă parte, piaţa chineză rămâne inaccesibilă pentru aproape orice competitor străin în sectorul construcţiilor.</PARA><PARA>În acest context, consideră Comisia că în relaţia dintre UE şi China este vorba de o încălcare gravă a principiului reciprocităţii, care constituie o bază elementară de negociere a relaţiilor comerciale? Ce măsuri are în vedere Comisia pentru a contracara această tendinţă?</PARA></CONTENT></QUEST>