<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000099">O-000099/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000099">Subiect: Reacțiile statelor membre la fluxurile migratoare și la situația refugiaților</OBJECT><CONTENT><PARA>Săptămâna trecută, Franța a introdus controale la frontieră și a blocat traficul feroviar la granița cu Italia (în apropierea orașului Ventimiglia) după ce guvernul italian a semnat un decret prin care permite autorităților să elibereze permise temporare de ședere celor 25 800 de migranți tunisieni care au ajuns în Lampedusa de la căderea regimului. Neînțelegerea cu privire la migrație dintre Franța și Italia a avut și poate avea consecințe dăunătoare asupra liberei circulații în cadrul UE.</PARA><PARA>Între timp, situația din Africa de Nord nu se îmbunătățește și mii de refugiați se află în continuare în Libia într-o situație extrem de periculoasă din care nu pot ieși. UE și statele sale membre trebuie să abordeze astfel de situații într-un mod mai cooperant, cu scopul de a găsi soluții reale în interesul în primul rând al persoanelor vulnerabile. </PARA><PARA>– Având în vedere procedura legislativă în derulare referitoare la instituirea unui mecanism de evaluare a acquis-ului Schengen, cum intenționează Consiliul să se asigure că sunt pe deplin respectate dispozițiile cu privire la eliminarea controalelor la frontierele interne? </PARA><PARA>– Ce intenționează Consiliul să întreprindă pentru a promova deschiderea unui coridor umanitar prin care refugiații din Libia ar putea fi evacuați și relocați în UE? </PARA><PARA>– Ce intenționează Consiliul să întreprindă pentru a asigura adoptarea urgentă a codeciziei privind relocarea și, la un nivel mai general, pentru a se asigura că sistemul comun de azil al UE devine realitate până în 2012? </PARA></CONTENT></QUEST>