<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000138">H-000138/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: aprilie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="97025">Ivari Padar</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000138">Subiect: Incompatibilitatea dintre serviciul de plată al Apple și interesele grupurilor mediatice</OBJECT><CONTENT><PARA>Apple a anunțat că un nou serviciu de abonamente de presă este disponibil prin intermediul aplicației sale AppStore, acest serviciu solicitând grupurilor de presă să ofere spre comercializare abonamente la prețuri cel puțin egale cu cel mai bun preț disponibil pe piață și să cedeze Apple 30 % din orice venituri obținute. La ora actuală, editurile dezvoltă noi modele de afaceri atât în sfera publicațiilor tipărite, cât și în mediul digital, și prin urmare trebuie să suporte costuri de investiții ridicate. Provin din unul dintre statele membre mici – Estonia – unde distribuția presei are loc la o scară redusă, dar costul asociat tranziției către mediul digital este același la nivelul întregului sector. Prin urmare, transferul către Apple al unei părți atât de semnificative din veniturile provenite din abonamente ar putea avea drept rezultat prețuri mai ridicate pentru clienți. UE ar trebui să se asigure că editurile beneficiază de cadrul legislativ adecvat în care să își poată elabora ofertele mediatice. Acest lucru poate fi realizat prin măsuri precum aplicarea unul nivel redus de TVA sau scutirea de TVA atât în cazul presei tipărite, cât și al celei disponibile online. În plus, în cazul editurilor, libertatea de a alege sistemele de plată are o importanță crucială, la fel ca menținerea contactului direct cu abonații lor. Ce măsuri intenționează Comisia să adopte în acest domeniu?</PARA></CONTENT></QUEST>