<QUEST><TI><TI-INTRO>ÎNTREBARE ORALĂ <QREF QID="H-2010-0085">H-0085/10</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0085">Subiect: Fuziunea iminentă a Olympic Air cu Aegean Airlines</OBJECT><CONTENT><PARA>În cadrul unor declarații identice, la 11 februarie 2010, companiile aeriene Olympic Air și Aegean Airlines au confirmat discuțiile referitoare la „o viitoare cooperare”, în timp ce unele articole de presă vorbesc despre o fuziune iminentă a celor două companii. Această posibilitate, care ar conduce la un monopol privat și la pierderea a 2 500 de locuri de muncă, a generat reacții puternice din partea organizațiilor de protecție a consumatorilor. Având în vedere faptul că cele două companii controlează aproape întreaga piață a zborurilor interne, faptul că Grecia, datorită poziției sale geografice, are mai multe aeroporturi decât celelalte state membre, precum și faptul că se așteaptă ca atât prețurile pentru zborurile interne, cât și volumul și numărul de servicii subvenționate să crească, poate Comisia să răspundă la următoarele întrebări: </PARA><PARA>Faptul că cele două companii controlează 97% din traficul intern de călători reprezintă un motiv pentru Comisia elenă pentru concurență să refuze să aprobe o astfel de fuziune? Poate statul elen să refuze să permită noii companii, create în urma fuziunii, folosirea numelui și logo-ului Olympic și să impună un plafon pentru prețurile interne, având în vedere faptul că noua companie ar controla 97% din traficul intern de călători?</PARA></CONTENT></QUEST>