<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000013">O-000013/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="96979">Francesca Balzani</PERSON><BRK/>în numele <COMMITTEE COMMID="2859">Comisia pentru comerţ internaţional</COMMITTEE></TI-AUTHOR></TI><OBJECT OBJID="OBJ000013">Subiect: Incheierea Acordului de la Geneva privind comerţul cu banane</OBJECT><CONTENT><PARA>Poate Comisia garanta că va prezenta un raport specific Parlamentului, însoţit, dacă este cazul, de propuneri corespunzătoare, în cazul deteriorării condiţiilor economice cu urmări nefaste pentru mijloacele de existenţă ale producătorilor de banane din UE, inclusiv ale celor din regiunile ultraperiferice, şi ale producătorilor de banane din ţările ACP?</PARA><PARA>Cum va asigura Comisia adoptarea unor iniţiative specifice pentru a consolida poziţia comercială a producătorilor de banane în cadrul diverselor lanţuri de aprovizionare?</PARA><PARA>Este Comisia de acord că resursele provenite de la măsurile de însoţire pentru sectorul bananelor ar trebui alocate pe ţări în funcţie de pierderile preconizate în ceea ce priveşte exportul şi producţia de banane, ţinându-se seama totodată de nivelul de dezvoltare al fiecărei ţări, de indicatorii ponderaţi şi de volumul comerţului cu banane cu UE?</PARA><PARA>Poate Comisia garanta faptul că va efectua, în cel mai scurt termen, o evaluare a impactului pe care îl vor produce efectele acordurilor până în 2020 asupra ţărilor în curs de dezvoltare şi a regiunilor ultraperiferice din UE producătoare de banane?</PARA><PARA>Cum se va asigura Comisia că bugetul măsurilor de însoţire pentru sectorul bananelor şi cel al programului POSEI sunt suficiente pentru a sprijini producătorii de banane din ţările ACP şi din UE să se adapteze la efectele produse de modificarea regimului de import al UE?</PARA><PARA>Poate Comisia garanta că va fi efectuată o evaluare a măsurilor de însoţire cu 18 luni înainte de expirarea programului?</PARA><PARA>Cum preconizează Comisia să acorde Ecuadorului aceleaşi tarife ca cele acordate concurenţilor săi principali?</PARA></CONTENT></QUEST>