<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000220">O-000220/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="1985">Pervenche Berès</PERSON><BRK/>în numele <COMMITTEE COMMID="2862">Comisia pentru afaceri economice şi monetare</COMMITTEE></TI-AUTHOR></TI><OBJECT OBJID="OBJ000220">Subiect: Semestrul european 2011 - primele lecţii</OBJECT><CONTENT><PARA>Primul exerciţiu al semestrului european a avut ca rezultat formularea de recomandări specifice fiecărei ţări, adoptate de Comisie în iunie, şi s-a desfăşurat cu scopul de a oferi statelor membre orientări <I>ex ante</I> cu privire la obiectivele bugetare şi structurale. După modificarea lor, aceste recomandări au fost aprobate de Consiliu în iulie. Ca parte a rolului său de a asigura un maximum de transparenţă şi de asumare a răspunderii la nivel european, Parlamentul European doreşte să încurajeze o dezbatere cu privire la respectivele recomandări, precum şi, în general, cu privire la rezultatele primului semestru european pe ansamblu. </PARA><PARA>1.  Care este opinia Comisiei cu privire la primul semestru european în ansamblul său? A răspuns acesta aşteptărilor în materie de coordonare a politicilor bugetare şi macroeconomice?</PARA><PARA>2.  Care sunt planurile concrete ale Comisiei de îmbunătăţire a următorului ciclu al semestrului european din 2012? Mai precis, întrevede Comisia vreo schimbare în ceea ce priveşte procesul de desfăşurare sau formatul analizei anuale a creşterii?</PARA><PARA>3.  Consideră Comisia că serviciile sale au dispus de suficient timp şi resurse pentru a oferi o analiză detaliată corespunzătoare? Au existat compromisuri între recomandările macroeconomice şi cele bugetare?</PARA><PARA>4.  Care este opinia Comisiei cu privire la interacţiunea dintre cele două instrumente de natură diferită, şi anume programele naţionale şi reformă (PNR) şi programele de stabilitate şi de convergenţă (PSC)?</PARA><PARA>5.  Care este opinia Comisiei cu privire la interacţiunea dintre semestrul european şi orientările generale ale politicilor economice (OGPE) şi liniile directoare privind ocuparea forţei de muncă?</PARA><PARA>6.  Consideră Comisia că modificările aduse recomandărilor de către Consiliu au fost făcute într-un mod transparent? Întrevede Comisia vreo posibilitate de ameliorare în acest sens în anii viitori?</PARA><PARA>7.  Care este opinia Comisiei cu privire la angajamentul statelor membre faţă de semestrul european şi participarea la acesta, precum şi la angajamentul faţă de legitimitatea democratică prin rolul parlamentelor naţionale şi al Parlamentului European?</PARA></CONTENT></QUEST>