<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0100">O-0100/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="840">Charles Goerens</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0100">Subiect: Problematica accesului limitat al țărilor în curs de dezvoltare la anumite vaccinuri</OBJECT><CONTENT><PARA>Trei sferturi din populația mondială nu are acces la vaccinul împotriva gripei A(H1N1). Problematica accesului echitabil la progresele medicinii revine în atenție, în contextul riscului de pandemie de gripă porcină (virusul A(H1N1)). În general, acești viruși apar în regiunile defavorizate unde riscul de pandemie afectează, evident, în primul rând populația locală. În fiecare an, țările din sud pun la dispoziția țărilor din nord eșantioane de viruși gripali pentru crearea vaccinului împotriva gripei sezoniere. Cu mai mult de doi ani în urmă, Indonezia anunțase OMS că refuză să continue să pună la dispoziția altor state eșantioanele de viruși de gripă A/H5N1 izolați pe teritoriul său, în lipsa unor compensații. Astfel, Indonezia a dorit să atragă atenția comunității internaționale asupra faptului că este necesar ca țările în curs de dezvoltare să beneficieze de schimbul de eșantioane de viruși și, mai ales, de accesul la vaccinuri de calitate și la prețuri abordabile împotriva gripei pandemice. Punerea în comun a eșantioanelor menționate fără să existe compensații este șocantă, în condițiile în care accesul la vaccinuri de calitate și la prețuri abordabile împotriva pandemiilor ar trebui să fie regula generală. </PARA><PARA>În acest context:</PARA><PARA>1. Ne poate Comisia informa cu privire la obstacolele existente în calea accesului generalizat al țărilor în curs de dezvoltare la vaccinuri?</PARA><PARA>2. Este Comisia de acord cu ideea că nu este moral ca țărilor în curs de dezvoltare să li se solicite să pună la dispoziție tulpinile necesare dezvoltării unui vaccin, și în același timp, să fie respinse cererile acelorași țări, atunci când acestea revendică, în mod justificat, protecția sanitară a populației lor?</PARA><PARA>3. Care sunt inițiativele pe care Comisia urmează să le adopte pentru promovarea accesului țărilor în curs de dezvoltare la vaccinurile împotriva gripei A(H1N1)? </PARA><PARA>4. În afara acestui demers punctual, în contextul pandemiei, este Comisia gata să inițieze un demers care să permită accesul durabil al țărilor în curs de dezvoltare la vaccinuri? În cazul unui răspuns afirmativ, va putea Comisia preciza măsurile care trebuie adoptate pentru îmbunătățirea nivelului infrastructurilor sanitare în țările în curs de dezvoltare, aceasta constituind o condiție indispensabilă pentru un acces mai echitabil la vaccinuri? În fine, ar putea Comisia să ne informeze cu privire la modul în care intenționează să implice actorii importanți din domeniul umanitar, atât pe cei instituționali, cât și pe cei din cadrul societății civile (ONG-uri), pentru a asigura că se răspunde într-o măsură cât mai mare la nevoile existente în acest domeniu?</PARA></CONTENT></QUEST>