<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000023">H-000023/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: februarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000023">Subiect: Survolarea insulelor Greciei de către avioane de vânătoare ale Turciei</OBJECT><CONTENT><PARA>Raportul de evaluare 2009-2010 privind Turcia nu conține nicio luare de poziție oficială referitoare la încălcările constante ale spațiului aerian și maritim grec de către forțele armate ale Turciei. Sunt menționate doar „plângerile” Greciei. Într-un discurs ținut la 7 ianuarie 2011 în cadrul conferinței ambasadorilor turci la Erzurum, premierul grec a făcut publică survolarea continuă a insulelor Greciei de către avioane de vânătoare ale Turciei. Având în vedere că aceste încălcări nu mai pot fi puse la îndoială, radarele NATO deținând înregistrări complete ale acestora, poate răspunde Consiliul la următoarele întrebări: A solicitat guvernul grec Consiliului condamnarea expresă a Turciei pentru aceste încălcări continue? În caz afirmativ, când a făcut acest lucru? Ce comentarii a formulat Consiliul privind aceste încălcări continue și ce măsuri ia în privința Turciei, astfel încât aceasta să înceteze imediat aceste provocări care pun în pericol pacea în regiune?</PARA></CONTENT></QUEST>