<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000258">H-000258/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: iulie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000258">Subiect: Condamnarea hotărârii Ministerului danez de justiție de aplicare a unei pedepse cu închisoarea pentru terorism</OBJECT><CONTENT><PARA>În conformitate cu legea privind terorismul în vigoare în Danemarca, Procurorul general a început urmărirea penală împotriva organizaţiei de apărare a drepturilor democratice „Rebellion” și a proprietarilor societăţii „Fighters and Lovers”, acuzaţi de a fi colectat ajutoare financiare pentru gruparea militară FARC din Columbia și pentru Frontul Popular pentru eliberare din Palestina. Din acest motiv, Anton Nielsen, preşedintele organizaţiei de rezistenţă „Horserød-Stutthof Foreningen”, membră a FIR (Federaţia Internațională a Organizaţiilor de rezistenţă), și Vigo Jørgensen, membru al conducerii sindicatului lucrătorilor din construcții din Danemarca, au fost judecaţi la Copenhaga pe 15 și 16 iunie 2011 și condamnaţi la şase luni de închisoare fără suspendare. Această hotărâre judecătorească, pronunţată prin ordin direct al Ministerului de justiție, urmărește să terorizeze mişcările de solidaritate din Danemarca și să împiedice lupta popoarelor împotriva barbariei imperialiste. </PARA><PARA>Condamnă Consiliul acţiunile întreprinse împotriva unor opozanţi și măsurile luate de autoritățile daneze, care încalcă direct drepturile democratice și libertăţile popoarelor? </PARA></CONTENT></QUEST>