<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0065">O-0065/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4342">Joseph Daul</PERSON>, <PERSON ID="1845">Lutz Goepel</PERSON> şi <PERSON ID="4528">Neil Parish</PERSON>, în numele Grupului <GRPOL GRPOLID="1102">PPE-DE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0065">Subiect: Creşterea preţurilor produselor alimentare</OBJECT><CONTENT><PARA>Creşterea semnificativă a cererii mondiale, existenţa unor nevoi sporite în ceea ce priveşte alimentaţia umană, în special în ţările emergente, cererea mare de materii prime destinate hranei animalelor, influenţa din ce în ce mai  mare a utilizărilor nealimentare ale produselor agricole, în primul rând pentru biocarburanţi, reducerea globală a resurselor, creşterea preţului petrolului, speculaţiile anumitor investitori şi apariţia unor fenomene climatice care afectează recoltele au contribuit la intensificarea fenomenului de creştere a preţurilor de producţie ale materiilor prime agricole.</PARA><PARA>Aceste creşteri ale preţurilor produselor agricole au repercusiuni asupra produselor alimentare. Primele victime ale acestor creşteri sunt crescătorii de animale, care utilizează mari cantităţi de cereale. Pe locul doi în rândul victimelor se află, bineînţeles, consumatorii, a căror putere de cumpărare scade.</PARA><PARA>Creşterea preţului cerealelor ar putea fi limitată, graţie deciziei din 26 septembrie a Consiliului de miniştri ai agriculturii al Uniunii Europene, aprobată de Parlamentul European, de a elimina provizoriu obligaţia de retragere din circuitul agricol pentru anul de comercializare 2008, şi propunerii Comisiei de a suspenda drepturile de import aplicabile cerealelor.</PARA><PARA>Totuşi, creşterea preţului laptelui şi al preţului materiilor prime destinate hranei animalelor impun adoptarea unor noi măsuri. </PARA><PARA>Preconizează Comisia adoptarea unor noi măsuri pentru a anticipa şi contracara tendinţa de creştere a preţurilor alimentelor de bază şi pentru a evita ca aceste creşteri să aibă repercusiuni asupra consumatorilor lor?</PARA></CONTENT></QUEST>