<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000059">O-000059/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96930">Vital Moreira</PERSON><BRK/>în numele <COMMITTEE COMMID="2859">Comisia pentru comerţ internaţional</COMMITTEE></TI-AUTHOR></TI><OBJECT OBJID="OBJ000059">Subiect: Stadiul actual al negocierilor privind Acordul de liber schimb UE-India</OBJECT><CONTENT><PARA>Acordul de liber schimb (ALS) cu India va fi cel mai important ALS negociat până în prezent. Având în vedere importanța acestui acord:</PARA><PARA>1.  Ce progrese s-au realizat în ceea ce privește achizițiile publice, serviciile (inclusiv modul IV), indicațiile geografice (IG) și dezvoltarea durabilă pentru a putea justifica, în mod realist, încheierea în viitorul apropiat a ALS? Poate Comisia să garanteze că se va acorda importanța cuvenită, în perioada premergătoare încheierii acordului, negocierilor referitoare la un capitol obligatoriu din punct de vedere juridic privind dezvoltarea durabilă, care să corespundă solicitărilor Parlamentului, adică, spre exemplu, standardelor OIM și declarațiilor ONU?</PARA><PARA>2.  Poate Comisia să explice de ce consideră că exclusivitatea datelor reprezintă un element important al negocierilor sale privind DPI, în pofida rezoluției Parlamentului din 12 iulie 2007 (<ANCHOR ID="1" FAMILY="TA" TYPE="P6-TA" YEAR="2007" NUMBER="0353">P6_TA(2007)0353</ANCHOR>)? Ce consecințe ar putea avea acest lucru asupra progresului Indiei în direcția unei economii bazate pe cunoaștere? Consideră Comisia că ALS UE-India ar putea constitui o amenințare pentru industria medicamentelor generice din UE și India? Ce mecanisme are Comisia în vedere pentru a asigura că acordul nu creează obstacole în calea accesului la medicamente, în special la medicamentele neprotejate de brevete produse în India și în UE? Care sunt efectele ALS asupra industriei farmaceutice bazate pe cercetare din UE?</PARA><PARA>3.  Poate Comisia să își clarifice intențiile în ceea ce privește conținutul și calendarul negocierilor privind investițiile, precum și ale componentei legate de DPI a acestora? Poate Comisia să explice de ce nu a așteptat ca Parlamentul să adopte raportul său privind viitoarea politică în domeniul investițiilor înainte să propună Consiliului un proiect de mandat de negociere privind investițiile?</PARA><PARA>4.  Poate Comisia să indice dacă există, în cadrul negocierilor, o componentă legată de cultură, inclusă fie în capitolul privind serviciile, fie într-un protocol adițional privind cooperarea culturală?</PARA><PARA>5.  Care sunt efectele ALS asupra sectoarelor industriale europene majore, cum ar fi industria automobilelor, a vinului și băuturilor alcoolice, precum și industria textilelor/confecțiilor? Are Comisia în vedere aplicarea unei excluderi în cazul Indiei cu privire la anumite mărfuri și produse cheie? În cazul industriei automobilelor, are Comisia în vedere o deviere de la principiul „zero pentru zero” al eliminării taxelor vamale sau stabilirea de comun acord a unei liste negative?</PARA><PARA>6.  Poate Comisia să cuantifice nivelul previzibil de beneficii și pierderi pentru UE, inclusiv efectele asupra ocupării forței de muncă?</PARA><PARA>7.  Poate Comisia să garanteze că va ține seama de solicitările Parlamentului înainte de încheierea ALS?</PARA></CONTENT></QUEST>