<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0023">O-0023/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="2107">Jan Andersson</PERSON>, în numele <COMMITTEE COMMID="814">Comisia pentru ocuparea forţei de muncă şi afaceri sociale</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0023">Subiect: Copiii migranților</OBJECT><CONTENT><PARA>Situația copiilor migranților din UE care sunt lăsați singuri în statul membru de proveniență, în timp ce părinții lor emigrează în căutarea unui loc de muncă în alt stat membru a stârnit îngrijorare în unele state membre în ultimii doi ani. Deși există politici care vizează îmbunătățirea traiului și educației copiilor migranților care s-au mutat împreună cu părinții care lucrează în străinătate, fenomenul copiilor lăsați singuri acasă nu s-a bucurat de multă atenție. Conform studiului realizat de Unicef și asociația „Alternative sociale” în România, în 2008, în cazul a aproximativ 350 000 copii, unul dintre părinți lucrează în străinătate, iar în cazul a 126 000, ambii părinți.</PARA><PARA>Copiii lăsați în urmă riscă să piardă îngrijirea și atenția părintească.</PARA><PARA>Există riscul unor deficiențe generalizate în îngrijire, în ceea ce privește sănătatea fizică și mintală, sau al unor efecte legate de sănătatea mintală, de exemplu depresia, pierderea timpului liber destinat pentru joacă și dezvoltare, lipsa participării la școală și a participării generale la educație și formare, malnutriția, maltratarea copiilor.</PARA><PARA>Preconizează Comisia realizarea unui studiu pentru a evalua amploarea situației?</PARA><PARA>Consideră Comisia că subiectul copiilor lucrătorilor migranți reprezintă o problemă doar pentru guvernul țării de origine sau și pentru guvernele țărilor gazdă care beneficiază de prezența migranților pe piața muncii?</PARA><PARA>Intenționează Comisia să realizeze cercetări referitoare la eventuale sisteme specializate de informare pentru lucrătorii migranți care să-i informeze, în țara gazdă, pe membrii familiei acestora cu privire la sistemul școlar și educațional, cursurile de limbă și serviciile de îngrijire a copilului? Ar fi acest lucru fezabil în cadrul rețelei EURES?</PARA></CONTENT></QUEST>