<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000096">O-000096/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000096">Subiect: Criza din sectorul pescuitului provocată de creșterea prețului combustibililor</OBJECT><CONTENT><PARA>Creșterea puternică a prețului petrolului a agravat considerabil criza cu care se confruntă sectorul pescuitului în mai multe țări din Uniunea Europeană. În ultimele șase luni, între septembrie 2010 și martie 2011, prețul barilului de petrol Brent a crescut cu peste 47%.</PARA><PARA>La criza veniturilor care exista deja în acest sector din cauza prețurilor scăzute la prima vânzare a peștelui, se adaugă astăzi majorarea considerabilă (imposibil de suportat în anumite cazuri) a costului factorilor de producție. Situația este în mod evident îngrijorătoare, determinând numeroși pescari și armatori să își înceteze activitatea și provocând o deteriorare a situației economice și sociale în diverse comunități de pescari.</PARA><PARA>Tendința structurală de creștere a prețului petrolului (din cauza rarității sale progresive și inexorabile) este susceptibilă să agraveze și mai mult în viitorul apropiat actuala criză; se impune deci adoptarea de măsuri specifice de sprijin pentru sectorul pescuitului.</PARA><PARA>Ce măsuri de urgență preconizează Comisia pentru a sprijini sectorul pescuitului, confruntat cu o gravă criză provocată de majorarea considerabilă a prețului combustibililor?</PARA><PARA>Având în vedere tendința structurală de creștere a prețului petrolului, ce alte măsuri intenționează Comisia să adopte pentru a garanta viabilitatea sectorului pe termen mediu și lung, ținând seama de marea sa diversitate la nivelul diferitelor state membre ale UE?</PARA></CONTENT></QUEST>