<QUEST><TI><TI-INTRO>ÎNTREBARE ORALĂ <QREF QID="H-2009-0389">H-0389/09</QREF></TI-INTRO><TI-SESSION>pentru timpul afectat întrebărilor din perioada de sesiune noiembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28276">Laima Liucija Andrikienė</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0389">Subiect: Activitățile Curții Europene a Drepturilor Omului și urmările acestora în statele membre ale Consiliului Europei</OBJECT><CONTENT><PARA>Uniunea Europeană este cel mai important partener instituțional al Consiliului Europei atât la nivel politic, cât și la nivel tehnic. Obiectivele lor comune constau în consolidarea spațiului juridic european comun și în crearea unui sistem coerent de apărare a drepturilor fundamentale, punându-se accentul pe valorile de referință în materie de drepturi ale omului, pe statul de drept și pe democrație pe întregul continent european. Curtea Europeană a Drepturilor Omului este una din instituțiile înființate în vederea punerii în aplicare a acestor obiective comune, fiind dedicată în special apărării drepturilor cetățenilor din toate statele membre ale Consiliului Europei.</PARA><PARA>Din nefericire, în activitatea acestei curți se constată deficiențe. Există aproximativ 100 000 de cauze nesoluționate de această instanță, 60 000 din cauze provenind din România, Ucraina, Turcia, Rusia (aproximativ 20 000 de cauze provin din Rusia). De asemenea, există un aflux de  2 000 de chestiuni nerezolvate în fiecare lună, iar perioada de soluționare a cauzelor a atins șapte ani. Prin urmare, reclamanții care s-au confruntat cu încălcări ale drepturilor omului în țările lor sunt nevoiți să aștepte aproape zece ani pentru a li se face dreptate. Procedurile greoaie ale Curții Europene a Drepturilor Omului dau naștere unei situații care încalcă drepturile reclamanților la o judecată rapidă și echitabilă. Unii experți apreciază această situație ca fiind critică. Dacă nu se va găsi o soluție în viitorul apropiat, această instanță riscă să se discrediteze.</PARA><PARA>Cum apreciază Consiliul această situație? Ce măsuri intenționează Consiliul să pună în aplicare pentru a contribui la îmbunătățirea/înlesnirea activității Curții Europene a Drepturilor Omului? Ce acțiuni pot întreprinde statele membre ale UE în acest domeniu?</PARA></CONTENT></QUEST>