<QUEST><TI><TI-INTRO>ÎNTREBARE ORALĂ <QREF QID="H-2010-0105">H-0105/10</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0105">Subiect: Strategia reînnoită a Statelor Unite în Afganistan</OBJECT><CONTENT><PARA>NATO a lansat, cu sprijinul activ al Uniunii Europene şi al PESC şi în cadrul strategiei americane reînnoite, concepută de preşedintele american Barack Obama, care a primit premiul Nobel pentru pace, operaţiunea „Mustarak”, cea mai mare ofensivă de la începutul intervenţiei militare a Statelor Unite şi a aliaţilor lor în Afganistan. La câteva zile după lansare, operaţiunea are deja drept consecinţe uciderea mai multor persoane. Într-adevăr, operaţiunea a făcut cel puţin 15 morţi în rândul populaţiei civile din regiunea Marjah. Forţele NATO pretind că a fost o eroare, în timp ce forţele afgane recunosc că obiectivul a fost ales şi învinovăţesc forţele talibane. Aceşti morţi se adaugă la cei 2 412 civili care, conform cifrelor ONU, au fost ucişi, doar în 2009, de către forţele de ocupaţie ale NATO în Afganistan. </PARA><PARA>Condamnă Consiliul această nouă crimă comisă asupra poporului afgan? Va răspunde la cererea formulată de forţele pacifiste solicitând retragerea tuturor forţelor străine din Afganistan?</PARA></CONTENT></QUEST>