<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0016">O-0016/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1985">Pervenche Berès</PERSON>, în numele <COMMITTEE COMMID="813">Comisia pentru afaceri economice şi monetare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0016">Subiect: Continuare în urma reexaminării procesului Lamfalussy</OBJECT><CONTENT><PARA>Comunicarea Comisiei privind reexaminarea procesului Lamfalussy - Consolidarea convergenţei practicilor de supraveghere prudenţială (COM(2007)0727) - prevede o serie de acţiuni menite să consolideze procesul Lamfalussy şi să întărească convergenţa şi cooperarea privind practicile de supraveghere prudenţială. Raportul final al Grupului interinstituţional de monitorizare referitoare la punerea în aplicare şi funcţionarea procesului Lamfalussy conţine recomandări similare. Consiliul ECOFIN s-a întrunit la 4 decembrie 2007 şi a reexaminat procesul Lamfalussy. Atât comunicarea Comisiei, cât şi concluziile Consiliului ECOFIN accentuează importanţa comitetelor Lamfalussy de nivel 3, precum şi necesitatea ca acestea să beneficieze de mijloacele adecvate pentru îndeplinirea sarcinilor referitoare la convergenţa şi cooperarea privind practicile de supraveghere prudenţială. Concluziile Consiliului ECOFIN stabilesc, în acest scop, o foaie de parcurs cu sarcini menite să îmbunătăţească situaţia actuală. În plus, concluziile Consiliului ECOFIN din 9 octombrie 2007 privind regimul UE pentru stabilitate financiară menţionează în mod clar necesitatea unei mai bune cooperări între autorităţile de supraveghere competente şi instituţiile implicate. Pentru îndeplinirea acestui obiectiv, Consiliul ECOFIN a adoptat o foaie de parcurs strategică care înfiinţează, pe baza recomandărilor din raportul CEF, grupuri de lucru ad hoc privind stabilitatea financiară.</PARA><PARA>Parlamentul European, care a solicitat în mai multe rânduri o mai mare convergenţă privind practicile de supraveghere prudenţială şi o îmbunătăţire a procedurilor de gestionare a crizelor existente în UE, salută principalele acţiuni propuse în comunicarea Comisiei. Având în vedere cele două concluzii ale Consiliului ECOFIN şi criza financiară în curs, ale cărei ritm şi rapiditate au luat prin surprindere mulţi actori şi supraveghetori de pe piaţă, având în vedere ameninţările pe care încă le mai reprezintă criza pentru pieţele financiare ale UE şi extinderea ei la nivelul economiei UE, ce intenţionează Comisia să întreprindă în acest domeniu pentru a răspunde mai bine provocărilor pieţelor integrate la nivel global şi pentru a menţine soliditatea şi stabilitatea pieţelor financiare ale UE? Este Comisia pregătită să răspundă apelurilor părţilor interesate şi să prezinte, ulterior, propuneri care sa fie discutate cu Parlamentul European şi cu Consiliul? </PARA></CONTENT></QUEST>