<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0009">O-0009/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1059">Hiltrud Breyer</PERSON> şi <PERSON ID="28409">Raül Romeva i Rueda</PERSON>, în numele Grupului <GRPOL GRPOLID="1107">Verts/ALE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0009">Subiect: Structurile de îngrijire a copiilor - obiectivele de la Barcelona</OBJECT><CONTENT><PARA>Încă din 1992, Consiliul a adoptat o Recomandare (92/241/EEC<FNREF FNIDREF="FN1"/>) în care sublinia importanța unor servicii de îngrijire a copiilor la un preț rezonabil, accesibile și de calitate, încurajând în același timp flexibilitatea și diversitatea pentru a răspunde necesităților și preferințelor părinților și ale copiilor.</PARA><PARA>În 2002, Consiliul de la Barcelona (concluziile Președinției din 15-16 martie 2002) a invitat statele membre să „înlăture piedicile în participarea femeilor pe piața muncii și să lupte, luând în calcul cererea de facilități pentru îngrijirea copiilor și conform prevederilor la nivel național, pentru a asigura până în 2010 servicii de îngrijire pentru 90% din copiii între trei ani si vârsta obligatorie de școlarizare și pentru cel puțin 33% din copiii sub 3 ani”.</PARA><PARA>În raportul său din 3 octombrie 2008 ((COM(2008)0638) „Punerea în aplicare a obiectivelor de la Barcelona privind structurile de îngrijire a copiilor de vârstă preșcolară”), Comisia ajunge la concluzia potrivit căreia mai există multe de făcut pentru a ajunge la niveluri satisfăcătoare în ceea ce privește structurile de îngrijire a copiilor, în special pentru copiii sub 3 ani, iar majoritatea statelor membre nu va atinge cel mai probabil obiectivele de la Barcelona.</PARA><PARA>În programul său de lucru, Președinția cehă pune accentul pe îngrijirea copiilor la domiciliu drept veritabilă alternativă la o carieră profesională, alternativă care, în opinia Președinției, merită respectul și sprijinul statului și al societății. În cadrul unei reuniuni ministeriale din 4-5 februarie, Președinția intenționează să propună o posibilă revizuire a obiectivelor de la Barcelona.</PARA><PARA>1. De ce este nevoie de o revizuire și eventual o modificare a obiectivelor de la Barcelona privind structurile de îngrijire a copiilor?</PARA><PARA>2. Care este propunerea concretă de revizuire a obiectivelor de la Barcelona? </PARA><PARA>3. Ce impact ar avea această propunere asupra participării femeilor pe piața muncii și asupra tratamentului egal al femeilor și al bărbaților la locul de muncă?</PARA><PARA>4. Ce noi stimulente va prezenta Președinția pentru a se asigura că statele membre depun toate eforturile pentru a atinge obiectivele de la Barcelona?</PARA><FN FNID="FN1">  JO L 123 din 8.5.1992, p. 16.</FN></CONTENT></QUEST>