<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000104">O-000104/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="97196">Oreste Rossi</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000104">Subiect: Agențiile europene din domeniul muncii și al formării</OBJECT><CONTENT><PARA>EUROFUND, CEDEFOP, ETF, OSHA sunt agenții europene care, sub diferite aspecte, se ocupă de același sector: ocuparea forței de muncă și formarea. Având în vedere perioada actuală, în care Europa se confruntă, pe de o parte, cu un șomaj care a atins niveluri fără precedent și, pe de alta, cu un moment de acută tensiune financiară, cauzat de un buget insuficient pentru a gestiona necesarul de lichidități impus de Tratatul de la Lisabona, de criza belică și umanitară din Africa de Nord și de salvgardarea sistemului de guvernanță economică al anumitor state membre, ar putea Comisia să facă cunoscut numărul angajaților, costul total la care se ridică administrarea și întreținerea agențiilor, sursele de finanțare ale acestora și sectoarele în care își desfășoară activitatea?</PARA><PARA>Cine decide cu privire la programarea activităților lor și în ce fel? Care sunt posibilitățile de interacțiune cu Parlamentul European în ceea ce privește stabilirea programării anuale a activităților? Care sunt, pentru fiecare dintre cele patru agenții, caracteristicile distinctive în măsură să justifice coexistența lor, fără ca aceasta să implice pericolul unei multiplicări inutile și ineficiente a costurilor? Este de conceput ipoteza unei concentrări a diferitelor structuri, însoțită de o intensificare a sinergiilor și o mărire a eficienței?</PARA></CONTENT></QUEST>