<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000040">O-000040/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>în numele <COMMITTEE COMMID="2878">Comisia pentru petiţii</COMMITTEE></TI-AUTHOR></TI><OBJECT OBJID="OBJ000040">Subiect: Petiția 1565/2009 depusă de José Maria Pozancos (cetățean spaniol) cu privire la importurile de roșii din Maroc</OBJECT><CONTENT><PARA>Comisia pentru petiții a Parlamentului European a audiat plângerile venite din partea Federației Spaniole a producătorilor și exportatorilor de fructe, legume și flori (FEPEX) cu privire la presupusele importuri ilegale de roșii din Maroc. Oficiul European Anti-Fraudă (OLAF) a semnalat în raportul său final CMS N° OF/2004/015 din 16 noiembrie 2007 „posibile nereguli în cazul importurilor de roșii din Maroc în Franța”.</PARA><PARA>OLAF este de acord cu faptul că la originea acestor nereguli este aplicarea abuzivă a metodei de deducere prevăzută de Regulamentul (CE) nr. 3223/94, care stabilește trei metode diferite de calculare a prețului de intrare în UE. Utilizarea metodei menționate a oferit operatorilor posibilitatea de a evita plata taxelor suplimentare prevăzute de legislație atunci când prețul și valoarea la import sunt inferioare prețului de intrare stabilit de UE.</PARA><PARA>Astfel, această situație, așa cum OLAF a avut ocazia să constate, provoacă Uniunii pierderi la nivelul veniturilor vamale. În plus, producătorii europeni de roșii suferă consecințele pe care aceste importuri le au asupra nivelului prețului roșiilor pe piața UE.</PARA><PARA>Poate Comisia să explice de ce nu a luat nicio măsură pentru a modifica regimul prețurilor de intrare pentru roșii, punând astfel capăt acestor practici abuzive, subliniate de OLAF? Nu consideră Comisia că ar trebui să realizeze aceste modificări în cel mai scurt timp, având în vedere că noul capitol agricol al Acordului de asociere cu Marocul prevede o creștere a importurilor de roșii în UE?</PARA><PARA>A prevăzut Comisia măsuri de recuperare a taxelor vamale neplătite?</PARA></CONTENT></QUEST>