<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000297">O-000297/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96932">Birgit Sippel</PERSON>, <PERSON ID="4519">Claude Moraes</PERSON>, <PERSON ID="96990">Carmen Romero López</PERSON>, <PERSON ID="96952">Sylvie Guillaume</PERSON>, <PERSON ID="96911">Tanja Fajon</PERSON>, <PERSON ID="96892">Roberto Gualtieri</PERSON>, <PERSON ID="96916">Rita Borsellino</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000297">Subiect: Condițiile de detenție în UE</OBJECT><CONTENT><PARA>În urma unei solicitări a Consiliului în contextul Programului de la Stockholm, precum și a numeroaselor solicitări din partea Parlamentului European, Comisia a publicat recent o Carte verde privind aplicarea legislației UE în materie penală în domeniul detenției.</PARA><PARA>Documentul lansează un proces de consultare publică a părților interesate în ceea ce privește acțiunile UE pentru îmbunătățirea condițiilor de detenție, astfel încât să se asigure încrederea reciprocă în domeniul cooperării juridice. El pune, de asemenea, în discuție probleme esențiale, cum ar fi impactul diferitelor standarde privind condițiile de detenție asupra aplicării instrumentelor legislative ale UE precum mandatul european de arestare și ordinul european de supraveghere judiciară. Documentul explorează și rolul posibil al acțiunilor UE în domenii precum arestarea preventivă, măsurile alternative și condițiile de detenție a copiilor, în vederea îmbunătățirii impactului acestora asupra condițiilor de detenție din întreaga Europă. </PARA><PARA>Anexa la Cartea verde evidențiază mai multe motive de îngrijorare în raport cu situația extrem de diversă din diferitele state membre, legate de numărul persoanelor arestate preventiv, de suprapopulare și de coeficientul efectivelor din penitenciare, precum și de coeficientul de copii și de străini aflați în penitenciare. Curtea Europeană a Drepturilor Omului a condamnat în repetate rânduri statele membre ale UE pentru condițiile de detenție, durata arestului preventiv și perioada de administrare a justiției, inclusiv pe baza rapoartelor Comitetului pentru prevenirea torturii din cadrul Consiliului Europei.</PARA><PARA>Cum intenționează Comisia să abordeze problema protejării drepturilor fundamentale înscrise în Carta UE pentru toate persoanele aflate în detenție, în ceea ce privește condițiile de detenție, lipsa facilităților, suprapopularea penitenciarelor, folosirea defectuoasă sau abuzivă a măsurilor alternative și arestul preventiv prelungit? Cum intenționează Comisia să abordeze chestiunea competențelor UE care au un impact direct sau indirect asupra condițiilor de detenție și asupra drepturilor fundamentale ale deținuților, precum arestul preventiv și promovarea utilizării măsurilor alternative? Cum intenționează Comisia să abordeze chestiunea impactului condițiilor de detenție asupra aplicării instrumentelor UE esențiale pentru cooperarea judiciară în materie penală, cum sunt mandatul european de arestare și ordinul european de supraveghere judiciară? </PARA><PARA>Ce măsuri va lua Comisia în urma publicării Cărții verzi?</PARA></CONTENT></QUEST>