<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0086">O-0086/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="28266">Sophia in 't Veld</PERSON>, <PERSON ID="97129">Luigi de Magistris</PERSON>, <PERSON ID="96945">Marietje Schaake</PERSON>, <PERSON ID="96677">Cecilia Wikström</PERSON>, <PERSON ID="96692">Leonidas Donskis</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="97203">Ramon Tremosa i Balcells</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0086">Subiect: Legislație prohibitivă în Italia</OBJECT><CONTENT><PARA>Parlamentul italian examinează o propunere de lege înaintată de guvernul Berlusconi prin care se modifică legea referitoare la interceptarea convorbirilor telefonice și pe internet (în special: criterii și proceduri de autorizare, tipuri de infracțiuni și delicte ascunse, supravegherea electronică, durata autorizării, utilizarea informațiilor colectate în acest mod în cazul altor infracțiuni și delicte, derogări pentru parlamentari și preoți) și limitează posibilitatea de a da publicității transcrierile, sancționând aspru mijloacele de comunicare în masă - inclusiv pe cele noi - care comunică informații privind anchetele judiciare înainte de audierea preliminară, adică pe durata unei perioade care, în Italia, este de la 3 la 6 ani și uneori chiar de 10 ani.</PARA><PARA>Această propunere de lege a produs mari neliniști în Italia: Asociația națională a magistraților și-a exprimat îngrijorarea cu privire la deteriorarea instrumentelor disponibile în materie de luptă împotriva criminalității și protecție a siguranței cetățenilor. Federația italiană a editorilor de presă scrisă, Federația națională a presei și Asociația jurnaliștilor au criticat propunerea, calificând-o drept „lege prohibitivă”, în special, din cauza amenzilor prevăzute. Autoritățile din SUA și-au exprimat neliniștea referitor la modificările prevăzute, prin intermediul lui Lanny Breuer, vice-ministru al justiției.</PARA><PARA>1.  Consideră Comisia că aceste modificări propuse sunt proporționale și conforme cu normele europene în materie de libertate a informației și a mediei, precum și cu dreptul cetățenilor de a fi informați, drepturi garantate prin articolul 11 din Carta drepturilor fundamentale a UE și prin articolul 10 al Convenției europene a drepturilor omului, precum și jurisprudența aferentă?</PARA><PARA>2.  Consideră Comisia că modificările legii privind interceptarea convorbirilor telefonice și pe internet în Italia sunt conforme cu obiectivele UE în materie de luptă împotriva criminalității în Europa?</PARA><PARA>3.  Consideră Comisia că aceste modificări - care au ca scop declarat să oprească încălcarea secretului procedurii și să protejeze viața privată - sunt proporționale față de efectele concrete pe care acestea le vor avea, adică limitarea sensibilă a acțiunii poliției statului ce viza garantarea siguranței cetățenilor prin prevenirea și represiunea criminalității la fel ca și restrângerea libertății de informare?</PARA><PARA>4.  Ce măsuri intenționează să ia Comisia pentru a asigura că libertatea de informare, de expresie și libertatea presei vor fi garantate în Italia și în UE și pentru a asigura eficacitatea luptei împotriva crimei organizate în Italia și în UE?</PARA></CONTENT></QUEST>