<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000307">O-000307/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96694">Rolandas Paksas</PERSON>, <PERSON ID="97196">Oreste Rossi</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000307">Subiect: Revizuirea Regulamentului nr. 2012/2002 de instituire a Fondului de Solidaritate al Uniunii Europene </OBJECT><CONTENT><PARA>În 2002, invocând articolul 352 din TFUE privind subsidiaritatea și conformându-se ideii de solidaritate consacrate la articolul 222 din TFUE, Europa a introdus, prin Regulamentul nr. 2012/2002, Fondul de Solidaritate al Uniunii Europene (FSUE), ca instrument în caz de urgență, care pune la dispoziția populațiilor afectate de catastrofe naturale un sprijin financiar imediat și eficace și care, printr-o procedură decizională administrativă rapidă, poate garanta reîntoarcerea în scurt timp la condiții de viață normale, din punct de vedere uman și economic, în toate regiunile sinistrate.</PARA><PARA>Având în vedere catastrofele naturale care lovesc nordul Italiei în acest moment, extrem de dure din punct de vedere uman și economic în special în regiuni precum Liguria, Piemonte și Lombardia; având în vedere inundația de anul trecut din Veneto și faptul că această regiune, în pofida celor prevăzute la considerentele 1, 2 și 8 și la articolul 1 din Regulamentul privind FSUE, nu a primit până în prezent niciun ajutor financiar din partea Uniunii Europene din cauza obstacolelor birocratice legate de colectarea datelor,</PARA><PARA>Intenționează Comisia să revizuiască mecanismul de acces și de activare a fondului, mecanism ineficace și lent în raport cu nevoile populației afectate? Ia în considerare Comisia posibilitatea eliminării distincției dintre catastrofă gravă și catastrofă extraordinară, care discriminează și penalizează victimele în suferință? Nu consideră Comisia necesară introducerea unui sistem de anticipare a ajutorului pentru daunele suferite de statele/regiunile afectate, care ar putea aduce o ușurare substanțială și rapidă a situației în caz de urgență?</PARA></CONTENT></QUEST>