<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000053">O-000053/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON>, <PERSON ID="96662">Franziska Katharina Brantner</PERSON>, <PERSON ID="96737">Nicole Kiil-Nielsen</PERSON>, <PERSON ID="96730">Sven Giegold</PERSON>, <PERSON ID="96648">Philippe Lamberts</PERSON>, <PERSON ID="96711">Pascal Canfin</PERSON>, <PERSON ID="97017">Ulrike Lunacek</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000053">Subiect: Solicitare în vederea reprezentării echilibrate între bărbați și femei în cadrul Consiliului executiv al BCE</OBJECT><CONTENT><PARA>Pe teritoriul UE, numărul femeilor este încă mult întrecut de cel al bărbaților în privința pozițiilor de responsabilitate din toate domeniile, în special la cele mai înalte niveluri de politică și afaceri, dar și în alte domenii. </PARA><PARA>Politicienii europeni și organizațiile de apărare a drepturilor femeilor au subliniat în permanență importanța reprezentării echilibrate a femeilor și bărbaților în poziții influente - indiferent dacă acestea sunt în sfera privată sau publică. Știm cu toții că diversitatea în componența consiliilor de administrație și a guvernelor asigură competențe cu un spectru mai larg și perspective mai ample. Recrutarea doar a bărbaților sau doar a femeilor înseamnă o selecție mai limitată, existând astfel riscul de a pierde potențiali candidați foarte bine pregătiți. Mai mult decât atât, argumentul conform căruia nu există candidați foarte bine pregătiți în rândul femeilor pur și simplu nu este credibil în ziua de astăzi.</PARA><PARA>Subreprezentarea femeilor la toate nivelurile la care se iau decizii economice reprezintă o problemă alarmantă. Mai multe state membre au adoptat măsuri legislative pentru a crește gradul de reprezentare al femeilor în cadrul consiliilor de conducere, după exemplul de succes al Norvegiei din 2005.</PARA><PARA>Cu toate acestea, procesul de numire de către statele membre a unor persoane în cadrul unora dintre cele mai importante și mai influente organisme ale instituțiilor europene nu constă decât într-un șir îngrozitor de monoton de nominalizări. Un exemplu elocvent îl constituie BCE: nici o femeie în cadrul Comitetului executiv - și nici măcar în cadrul Consiliului guvernatorilor sau al Consiliului general.</PARA><PARA>Nu este vorba aici despre competența actualilor candidați, ci despre posibilitatea existenței unei erori sistematice în cadrul procesului, întrucât rezultatele continuă să fie atât de slabe în cazul nominalizării unor candidați de sex feminin.</PARA><PARA>Cum va acționa Consiliul în vederea atingerii unei reprezentări echilibrate, a ambelor sexe, în cadrul Consiliului guvernatorilor, al Comitetului executiv și al Consiliului general al BCE?</PARA><PARA>Va lua în considerare Consiliul adoptarea modelului conform căruia fiecare stat membru numește doi candidați, un bărbat și o femeie, în cadrul Consiliului executiv al BCE?</PARA></CONTENT></QUEST>