<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000265">O-000265/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="28406">Miguel Portas</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000265">Subiect: Condiţiile de detenţie din UE</OBJECT><CONTENT><PARA>Ca răspuns la solicitarea explicită a Consiliului, Comisia a publicat recent o Carte verde privind detenţia, intitulată „Consolidarea încrederii reciproce în domeniul judiciar european - Carte verde privind aplicarea legislaţiei penale UE în domeniul detenţiei”. </PARA><PARA>Această comunicare:</PARA><PARA>- subliniază legăturile dintre condiţiile de detenţie şi diversele instrumente UE, precum mandatul european de arestare; </PARA><PARA>- ilustrează modul în care arestul preventiv, situaţia copiilor şi condiţiile de detenţie intră în competenţele UE; şi </PARA><PARA>- lansează o consultare deschisă cu factorii interesaţi pentru a identifica cum pot măsurile UE îmbunătăţi condiţiile de detenţie în statele membre şi, astfel, contribui la promovarea încrederii reciproce în cooperarea juridică. </PARA><PARA>În plus, anexa la comunicare ilustrează clar condiţiile îngrijorător de variate din statele membre, în special cu privire la numărul de deţinuţi în arest preventiv, la aglomerare, efectivele din penitenciare şi coeficientul deţinuţilor neresortisanţi. </PARA><PARA>Ca măsură ulterioară acestei comunicări şi având în vedere faptul că, în mod repetat, Curtea Europeană pentru drepturile omului, de asemenea, a condamnat statele membre pentru condiţiile de detenţie, durata arestului preventiv şi administrarea justiţiei, ce măsuri concrete va lua Consiliul la nivelul UE pentru a asigura că drepturile fundamentale ale persoanelor deţinute în închisori sunt respectate şi că sunt îmbunătăţite condiţiile de detenţie în statele membre? </PARA><PARA>Ce va face Consiliul în legătură cu abuzul de arestări preventive, aglomerarea, efectivele ridicate din penitenciare şi coeficientul ridicat de deţinuţi neresortisanţi? Va examina impactul politicilor penale şi legile privind condiţiile de detenţie şi va face recomandări în legătură cu aceste aspecte, precum recursul la măsuri alternative, criminalizarea migranţilor ilegali, măsuri extraordinare pentru a se asigura că se respectă drepturile fundamentale etc.?</PARA></CONTENT></QUEST>