<QUEST><TI><TI-INTRO>ÎNTREBARE ORALĂ <QREF QID="H-2010-0036">H-0036/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0036">Subiect: Lovitură de stat în Honduras</OBJECT><CONTENT><PARA>Miercuri, 27 ianuarie, este ziua stabilită pentru depunerea jurământului de către Porfirio Lobo Soza, presupus câştigător şi candidat din partea juntei în alegerile-simulacru care au avut loc în Honduras la 29 noiembrie 2009 şi care au fost caracterizate de represalii, violenţe, fraude şi, mai presus de toate, de un boicot în masă organizat de Frontul Popular Naţional de Rezistenţă din Honduras (FNRP, cu un rezultat oficial de peste 50%, deşi rezultatul reclamat de FNRP este de 65-70%), care efectiv face rezultatul nevalabil. De joia trecută au loc demonstraţii organizate de FNRP pentru a protesta împotriva acestui simulacru organizat de cei care se fac vinovaţi de lovitura de stat. Scopul demonstraţiilor este de a condamna continuarea dictaturii impuse de oligarhia reprezentată de Porfirio Lobo. Populaţia lansează semnale că va continua lupta în ciuda represaliilor ucigaşe care şi-au atins forţa maximă în ultimele două luni.</PARA><PARA>Recunoaşte Consiliul rezultatele acestor alegeri înscenate organizate în Honduras de către junta pucistă? Îi acordă Consiliul recunoaştere pucistului Porfirio Lobo şi eventualului guvern format de juntă? Condamnă Consiliul represaliile ucigaşe înfăptuite de juntă împotriva populaţiei? Care este poziţia Consiliului cu privire la lupta poporului din Honduras împotriva dictaturii şi pentru redobândirea libertăţilor sale?</PARA></CONTENT></QUEST>