<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000261">O-000261/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="96873">Jürgen Creutzmann</PERSON>, <PERSON ID="4294">Heide Rühle</PERSON>, <PERSON ID="23788">Adam Bielan</PERSON>, <PERSON ID="96748">Cornelis de Jong</PERSON><BRK/>în numele <COMMITTEE COMMID="2867">Comisia pentru piaţa internă şi protecţia consumatorilor</COMMITTEE></TI-AUTHOR></TI><OBJECT OBJID="OBJ000261">Subiect: Internetul deschis și neutralitatea rețelei în Europa</OBJECT><CONTENT><PARA>La 19 aprilie 2011, Comisia a adoptat Comunicarea intitulată „Internetul deschis și neutralitatea rețelei în Europa” (COM(2011)0222). În comunicare, se subliniază că există multe aspecte legate de protecția consumatorului, cum ar fi transparența și calitatea serviciilor și dreptul de a trece de la un operator la altul. Trebuie avută în vedere necesitatea de a menține caracterul deschis al internetului, garantând, în același timp, faptul că se pot furniza în continuare servicii de înaltă calitate într-un cadru care promovează și respectă drepturile fundamentale, cum ar fi drepturile de proprietate intelectuală, libertatea de exprimare și libertatea de a desfășura o activitate comercială. </PARA><PARA>Intenționează Comisia să publice noi orientări privind dreptul de a trece de la un operator la altul pentru a le permite consumatorilor să aleagă furnizorul care le poate satisface nevoile și preferințele în cea mai mare măsură posibilă? Dacă da, se va menționa în orientări necesitatea de a oferi informații clare și semnificative, care să le permită consumatorilor să ia decizii în cunoștință de cauză, în special legate de viteza reală a conexiunii la internet, calitatea serviciilor și gestionarea traficului, precum și de practicile de blocare și limitare la sursă sau alte practici comerciale cu efect similar, în special în ceea ce privește internetul mobil?</PARA><PARA>Consideră Comisia că autoritățile naționale de reglementare ar trebui să facă uz de dispozițiile de la articolul 22 alineatul (3) din Directiva privind serviciul universal și să stabilească cerințe minime adecvate privind calitatea serviciilor, atunci când există cazuri de degradare a serviciului și de obstrucționare sau încetinire a traficului în rețele? În acest context, monitorizează Comisia cazurile în care „condițiile care limitează accesul la servicii și aplicații și/sau utilizarea acestora” sunt puse în aplicare de către statele membre „în conformitate cu legislația comunitară”, astfel cum prevede cadrul juridic al telecomunicațiilor?</PARA></CONTENT></QUEST>