<QUEST><TI><TI-INTRO>ÎNTREBARE ORALĂ <QREF QID="H-2010-0034">H-0034/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96955">Catherine Bearder</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0034">Subiect: Traficul și adopțiile de copii din Haiti în Europa</OBJECT><CONTENT><PARA>Cutremurul recent din Haiti a distrus deja sute de mii de vieți, dar, pentru numărul imens de copii care au rămas orfani și care sunt dați dispăruți, probabil că greutățile abia au început. UNICEF a publicat mai multe rapoarte cu privire la copiii care sunt scoși în afara granițelor statului Haiti fără îndeplinirea formalităților necesare și fără documentație adecvată.</PARA><PARA>Ce măsuri ia în prezent Comisia pentru a asigura faptul că niciunul dintre acești copii nu va fi victimă a traficului de ființe umane în interiorul granițelor europene sau dincolo de acestea și că în cazul copiilor adoptați de familii din Europa au fost aplicate procedurile de protecție uzuale?</PARA><PARA>Ce măsuri adoptă serviciile europene care operează în Haiti pentru a sprijini guvernul haitian în efortul de consolidare a vigilenței la punctele de trecere a frontierei, cu scopul de a preveni scoaterea ilegală din țară a copiilor?</PARA><PARA>Mai multe state membre ale UE au accelerat deja intrarea legală a orfanilor eligibili din Haiti pe teritoriul lor. În aceste condiții, ce eforturi a depus Comisia pentru a institui o poziție comună a UE cu privire la adopțiile accelerate din Haiti și pentru a împiedica aducerea în Europa a copiilor care nu au fost încă supuși unei proceduri de evaluare adecvate?</PARA></CONTENT></QUEST>