<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000090">O-000090/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96705">Bendt Bendtsen</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28155">Edit Herczog</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="28477">Fiona Hall</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96739">Reinhard Bütikofer</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="2097">Giles Chichester</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="96660">Niki Tzavela</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000090">Subiect: Revizuirea "Small Business Act" (SBA)</OBJECT><CONTENT><PARA>La data de 23 februarie 2011, la doi ani și jumătate de la adoptarea SBA în iunie 2008, Comisia a adoptat Comunicarea intitulată „Revizuirea «Small Business Act» pentru Europa” (COM(2011)0078). Comisia a elaborat și a publicat un prim raport privind punerea în aplicare a SBA la nivelul UE și al statelor membre în decembrie 2009. Pe baza constatărilor din raportul respectiv, Comisia a propus în comunicarea sa un set de măsuri/acțiuni noi și actualizate privind abordarea provocărilor identificate la adresa punerii în aplicare adecvate a principiilor SBA.</PARA><PARA>1. Ce măsuri intenționează Comisia să adopte pentru a asigura o mai bună punere în aplicare în statele membre a principiilor SBA, cum ar fi principiul „a gândi mai întâi la scară mică” și „testul IMM-urilor”?</PARA><PARA>2. Are Comisia intenția de a pune mai mult accentul pe instrumentele financiare care funcționează deja cu succes, dar care s-au dovedit insuficiente în termeni de volum (de exemplu cele asigurate de PCI sau BEI) sau pe cele care sunt mai bine adaptate pentru finanțarea riscurilor la care sunt expuse IMM-urile, cum ar fi instrumentele de mezanin?</PARA><PARA>3. Și-a îndeplinit Comisia promisiunea de a reduce povara administrativă a IMM-urilor cu 25%?<I> </I>Este disponibilă o analiză clară care să arate dacă s-a înregistrat o reducere netă, ținând seama de ansamblul legislației, atât de cea în vigoare, cât și de cea propusă?</PARA><PARA>4. Ce inițiative are Comisia în vedere pentru a ajuta IMM-urile să se implice activ în acțiuni de reducere a impactului lor actual asupra mediului și să obțină beneficii economice în urma măsurilor de asigurare a eficienței energetice?</PARA><PARA>5. Într-un moment în care provocările demografice sunt tot mai accentuate, IMM-urile se confruntă cu o competiție acerbă pentru asigurarea unei forțe de muncă calificate; din nefericire, Comunicarea privind revizuirea SBA nu acordă atenție piețelor forței de muncă și necesităților IMM-urilor în materie de calificări. Ce măsuri are Comisia în vedere în această privință?</PARA></CONTENT></QUEST>