<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0091">O-0091/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28233">Rebecca Harms</PERSON> şi <PERSON ID="4432">Claude Turmes</PERSON>, în numele Grupului <GRPOL GRPOLID="1107">Verts/ALE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0091">Subiect: Controlarea prețurilor la energie</OBJECT><CONTENT><PARA>Dacă nu va exista o modificare concertată a paradigmei în cadrul producției și consumului de energie, cererea va continua să crească. Atât prețurile energiei cât și cele ale petrolului vor continua să crească. <BRK/></PARA><PARA>Aspecte privind economisirea   energiei și randamentul energetic: ce intenționează Comisia să facă   pentru a reduce cererea de energie din interiorul UE, mai ales pentru   a promova măsurile de conservare și eficientizare a energiei, inclusiv   în ceea ce privește stimulentele financiare precum și mijloacele de   a încuraja o mai bună implementare a legislației existente la nivelul   statelor membre? Cum se va putea garanta că UE va adopta un obiectiv   obligatoriu de economisire / eficientizare a energiei pentru 2020? <BRK/></PARA><PARA>Promovarea surselor   regenerabile de energie: ce măsuri sunt prevăzute pentru favorizarea   investițiilor în finanțarea tehnologiilor alternative în domeniul surselor   regenerabile de energie și a cercetării? Va fi Comisia în măsură să   elaboreze un model obligatoriu pentru planurile naționale de acțiune   privind energia din surse regenerabile (PAR) până la 30 iunie 2009,   la propunerea Parlamentului European din raportul votat de Comisia pentru   industrie, cercetare și energie (ITRE) la 11 septembrie 2008? <BRK/></PARA><PARA>Acordarea unei importanțe   prioritare randamentului energetic și surselor de energie regenerabile   în cadrul celei de-a doua analize viitoare a energiei strategice: cum   va putea garanta Comisia că economisirea energiei, randamentul energetic   și sursele de energie regenerabile vor reprezenta o prioritate pentru   elaborarea strategică a viitoarei politici energetice a UE, ca soluții   durabile pentru reducerea dependenței UE față de combustibilii tradiționali?   Cum intenționează Comisia să impună centralelor electrice pe bază de   combustibili fosili o limită în ceea ce privește emisiile de gaze cu   efect de seră pentru a promova inovația, menținându-și în același timp   neutralitatea din punct de vedere tehnologic?</PARA></CONTENT></QUEST>