<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0016">O-0016/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="93543">Andrzej Wielowieyski</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0016">Subiect: Consultări generale ale cetățenilor UE</OBJECT><CONTENT><PARA>Competențele UE sporesc, iar activitățile sale se intensifică într-un ritm care va fi stimulat și mai mult de Tratatul de la Lisabona. În schimb, analizele și studiile științifice demonstrează în mod constant lipsa contactului direct cu cetățenii, care percep politicile și activitățile UE ca fiind greu accesibile și ininteligibile. UE beneficiază doar de o atenție marginală din partea mijloacelor de informare în masă și a partidelor politice naționale. Drept rezultat, UE se confruntă cu un declin puternic al legitimității populare, iar seria de eșecuri în ceea ce privește votul popular reprezintă un semnal de alarmă puternic în acest sens. Acest fapt poate deveni o amenințare pentru democrația europeană și pentru viitorul politic al UE.</PARA><PARA>UE dezvoltă o activitate importantă de informare și de dialog cu cetățenii. „Parteneriatul pentru comunicarea privind Europa” reprezintă, cu siguranță, un important pas înainte. Din nefericire, atât pe plan direct cât și indirect, acest dialog are încă un impact limitat, limitându-se la aproximativ 50 000 de cetățeni. Prin urmare, suntem foarte departe de crearea unui spațiu de dezbatere publică și de dialog autentic la nivel european, care să poată stimula interesul cetățenilor UE.</PARA><PARA>O modalitate eficientă de a crea un astfel de spațiu public european ar putea fi organizarea unor consultări generale ale cetățenilor europeni. Un apel ferm în vederea unei astfel de acțiuni a fost lansat de către fostul președinte al Parlamentului European, Pat Cox, la încheierea ultimului Congres al Mișcării Europene de la Haga. Dl Cox a insistat asupra necesității de a ieși din cercul vicios al dialogului care devine accesibil numai pentru elite.</PARA><PARA>1. Este Comisia pregătită să elaboreze o strategie pentru a institui un dialog general cu cetățenii, cu scopul explicit de a sensibiliza milioane de cetățeni?</PARA><PARA>2. Ce măsuri va lua Comisia pentru a asigura implicarea efectivă a statelor membre în astfel de proiecte?</PARA><PARA>3. Poate Comisia să prevadă o foaie de parcurs pentru dezvoltarea consultării generale a cetățenilor, care să ofere etape intermediare necesare pentru a exploata pe deplin mijloacele oferite de votul electronic?</PARA></CONTENT></QUEST>