<QUEST><TI><TI-INTRO>ÎNTREBARE ORALĂ <QREF QID="H-2009-0300">H-0300/09</QREF></TI-INTRO><TI-SESSION>pentru timpul afectat întrebărilor din perioada de sesiune septembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0300">Subiect: Promovarea unei economii eficiente din punct de vedere energetic</OBJECT><CONTENT><PARA>Preşedinţia suedeză a Consiliului Uniunii Europene a declarat că printre priorităţile sale pentru perioada iulie-decembrie 2009 se numără redresarea economică, creşterea gradului de ocupare a forţei de muncă şi reducerea emisiilor de gaze cu efect de seră, teme care afectează practic viaţa fiecărui cetăţean european.<BRK/> <BRK/>Creşterea eficienţei energetice şi utilizarea energiilor regenerabile pot genera în anii următori câteva milioane de locuri de muncă şi creează premisele unei creşteri economice durabile, oferind în acelaşi timp un avantaj competitiv Uniunii Europene. Având în vedere cele mai sus menţionate, aş dori să întreb Preşedinţia Consiliului Uniunii Europene care sunt măsurile concrete pe care le are în vedere pentru a încuraja statele membre ale Uniunii să dezvolte măsuri de stimulare a investiţiilor în eficienţa energetică şi utilizarea energiilor regenerabile, domenii care pot genera noi locuri de muncă, promovează inovarea şi pot asigura o dezvoltare economică durabilă.</PARA></CONTENT></QUEST>