<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000191">O-000191/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4542">Timothy Kirkhope</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000191">Subiect: Măsuri anticorupţie</OBJECT><CONTENT><PARA>Comisia a adoptat la 6 iunie 2011 un pachet anticorupţie, care include o comunicare privind combaterea corupţiei în UE, o decizie privind crearea unui mecanism al UE de informare în materie de combatere a corupţiei, un raport privind punerea în aplicare a Deciziei-cadru 2003/568/JAI a Consiliului privind combaterea corupţiei în sectorul privat şi un raport privind modalităţile de participare a UE la Grupul de State împotriva Corupţiei al Consiliului Europei (GRECO).</PARA><PARA>Parlamentul European salută adoptarea pachetului anticorupţie, ţinând seama de costurile mari ale fenomenului corupţiei (estimate la 120 de miliarde EUR anual), de efectul său de denaturare asupra economiei, concurenţei şi pieţei interne, precum şi de aşteptările ferme exprimate de cetăţeni ca UE să întreprindă acţiuni de combatere a corupţiei (78%, Eurobarometru, decembrie 2009).</PARA><PARA>1.  Cum va verifica, evalua şi aborda Comisia în cadrul mecanismului său de informare principala preocupare legată de punerea efectivă în aplicare a legislaţiei anticorupţie, inclusiv în ceea ce priveşte sancţiunile disuasive, având în vedere faptul că această legislaţie fie nu există în prezent, fie este pusă în aplicare în mod neuniform?</PARA><PARA>2.  Va acţiona Comisia în temeiul articolului 83 alineatul (1) din TFUE pentru a adopta norme minime privind definirea şi sancţionarea corupţiei, având în vedere impactul transfrontalier al acestui fenomen şi consecinţele sale asupra pieţei interne?</PARA><PARA>3.  Cum va asigura Comisia implicarea Parlamentului în aceste eforturi?</PARA></CONTENT></QUEST>