<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000295">O-000295/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="34234">Antonyia Parvanova</PERSON>, <PERSON ID="97131">Giommaria Uggias</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000295">Subiect: Abordarea epidemiei de diabet din UE</OBJECT><CONTENT><PARA>Se estimează că aproape 33 de milioane de cetăţeni ai UE – aproape 10% din populaţia totală a UE – suferă de diabet. Mai mult, 325 000 de decese pe an din UE sunt cauzate de diabet<FNREF FNIDREF="FN1"/>, ceea ce înseamnă că, în medie, un cetăţean al UE moare la fiecare două minute de diabet şi complicaţiile aferente. Alte 32 de milioane de cetăţeni suferă de toleranţă scăzută la glucoză, având o foarte mare probabilitate de a progresa către diabet cu manifestări clinice. Se aşteaptă ca aceste cifre să crească cu 16% până în 2030 ca rezultat al epidemiei de obezitate, al îmbătrânirii populaţiei europene şi al altor factori care rămân să fie stabiliţi prin cercetări suplimentare. Costurile diabetului pentru sistemele de asistenţă medicală ale statelor membre sunt, de asemenea, foarte ridicate, reprezentând peste 10% din cheltuielile de sănătate în majoritatea statelor membre<FNREF FNIDREF="FN2"/>.</PARA><PARA>În pofida acestor cifre alarmante, încă nu există o strategie la nivelul întregii UE pentru o abordare cuprinzătoare a diabetului (de tip 1 şi 2). Totuşi, este timpul ca acest lucru să se schimbe.</PARA><PARA>Într-adevăr, Consiliul UE a invitat Comisia să desfăşoare un proces de reflecţie în legătură cu modalităţile de abordare la nivel european a bolilor cronice până în 2012<FNREF FNIDREF="FN3"/>. </PARA><PARA>În plus, diabetul a fost recunoscut ca una dintre cele patru boli netransmisibile principale în recent-adoptata declaraţie politică a reuniunii la nivel înalt a Adunării Generale ONU privind prevenirea şi controlul bolilor netransmisibile<FNREF FNIDREF="FN4"/> şi în Rezoluţia Parlamentului European din 15 septembrie 2011 referitoare la bolile netransmisibile<FNREF FNIDREF="FN5"/>, care „subliniază că este important să se elaboreze [...] o strategie a UE privind bolile netransmisibile cronice, urmată de o recomandare a Consiliului, conţinând secţiuni separate pentru cele patru cele mai comune boli netransmisibile”.</PARA><PARA>În acest context, care sunt planurile Comisiei pentru a aborda diabetul în mod specific şi eficace?</PARA><FN FNID="FN1">  International Diabetes Federation. IDF Diabetes Atlas, 4th edn. Brussels, 2009 http://www.idf.org/diabetesatlas/.</FN><FN FNID="FN2">  Diabetes – The Policy Puzzle: towards benchmarking in the EU 27 (2007) http://www.idf.org/webdata/docs/EU-diabetes-policy-audit-2008.pdf.</FN><FN FNID="FN3">  Concluziile Consiliului „Abordări inovatoare pentru bolile cronice în sistemele de sănătate publică şi de îngrijire medicală”, 7 decembrie 2010. http://www.consilium.europa.eu/uedocs/cms_data/docs/pressdata/en/lsa/118282.pdf.</FN><FN FNID="FN4">  Declaraţia politică a reuniunii la nivel înalt a Adunării Generale ONU privind prevenirea şi controlul bolilor netransmisibile, 19 septembrie 2011. http://www.un.org/ga/search/view_doc.asp?symbol=A%2F66%2FL.1&amp;Lang=E.</FN><FN FNID="FN5">  Rezoluţia Parlamentului European referitoare la poziţia şi angajamentul Uniunii Europene în perspectiva reuniunii ONU la nivel înalt privind prevenirea şi controlul bolilor netransmisibile, 15 septembrie 2011. http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0390+0+DOC+XML+V0//EN&amp;language=EN.</FN></CONTENT></QUEST>