<QUEST><TI><TI-INTRO>ÎNTREBARE ORALĂ <QREF QID="H-2010-0192">H-0192/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0192">Subiect: Utilitatea și eficacitatea metodei deschise de coordonare în statele membre ale Uniunii Europene</OBJECT><CONTENT><PARA>Metoda deschisă de coordonare a fost creată pentru realizarea obiectivelor strategice ale Uniunii Europene în domeniul politicilor publice. Această metodă era destinată să cuprindă elaborarea de orientări și indicatori la nivelul Uniunii Europene, definirea de măsuri și obiective cantitative concrete la nivel național, evaluări, rapoarte, planuri de acțiune, comparări ale performanțelor, evaluări inter pares și schimburile de bune practici. La o evaluare a perspectivelor metodei deschise de coordonare la nivelul Uniunii Europene, trebuie subliniat faptul că obiectivele prevăzute de strategia de la Lisabona nu au fost pe deplin puse în aplicare. În plus, având în vedere dezechilibrele între diferitele state membre în punerea în aplicarea a acestei strategii, îndoielile cu privire la utilitatea acestei metode cresc. Dacă indicatorii interiori ai Uniunii Europene și ai statelor membre continuă să se diferențieze semnificativ de obiectivele fixate în strategiile Uniunii Europene, aceasta ar dovedi încă o dată inutilitatea și ineficacitatea metodei deschise de coordonare.</PARA><PARA>Nu consideră Comisia că metoda deschisă de coordonare prezintă, prin natura sa, lacune și că are o influență redusă în statele membre din cauza fragilității mecanismelor sale? Este această metodă utilă? Cum ar putea contribui aceasta în mod concret la reducerea nivelului de sărăcie, la lupta împotriva excluderii sociale, la eficacitatea măsurilor de protecție socială, la creșterea economiei și a numărului locurilor de muncă în statele membre? Care este poziția Comisiei cu privire la stabilirea unor norme sociale minime cu caracter obligatoriu în întreaga Uniune Europeană?</PARA></CONTENT></QUEST>