<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000247">H-000247/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iulie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28115">Mairead McGuinness</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000247">Subiect: Funcţionarea corectă a lanţului de aprovizionare cu alimente</OBJECT><CONTENT><PARA>Partea care revine agriculturii în lanţul de aprovizionare cu alimente a scăzut de la 29% în 2000 la 24% în 2005, în timp ce în aceeaşi perioadă părţile industriei alimentare, comerţului cu ridicata şi sectorului distribuţiei au crescut (comunicarea Comisiei privind PAC din noiembrie 2010).</PARA><PARA>Consideră Comisia că politica concurenţei are un rol pentru a răspunde preocupărilor privind funcţionarea corectă a lanţului de aprovizionare cu alimente şi pentru a se asigura că producătorii primesc venituri echitabile, având în vedere că aceste cifre demonstrează că o parte din ce în ce mai mare a veniturilor revine altor grupuri din lanţul de aprovizionare, care deţin puterea pieţei asupra producătorilor? </PARA><PARA>Care sunt dispoziţiile legislaţiei în vigoare care ar putea fi folosite pentru remedierea acestei probleme şi la ce nivel ar putea fi extins domeniul de aplicare al acestor dispoziţii?</PARA><PARA>Are Comisia intenţia de a aborda lipsa de transparenţă din politica preţurilor în lanţul de aprovizionare cu produse alimentare?</PARA><PARA>Consideră Comisia adecvată iniţierea unei anchete sectoriale care să examineze comportamentul actorilor dominanţi ai lanţului de aprovizionare alimentară şi care să determine modul în care pot fi combătute practicile comerciale neloiale care incontestabil există? </PARA></CONTENT></QUEST>