<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000127">O-000127/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28233">Rebecca Harms</PERSON>, <PERSON ID="96815">Judith Sargentini</PERSON>, <PERSON ID="96736">Jan Philipp Albrecht</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000127">Subiect: Revizuirea Constituţiei ungare</OBJECT><CONTENT><PARA>La 18 aprilie 2011, Parlamentul Ungariei a aprobat textul noii Constituţii ungare, semnate de preşedintele Republicii la 25 aprilie 2011 şi care urmează să intre în vigoare la 1 ianuarie 2012. Partidele ungare din opoziţie, ONG-urile ungare, europene şi internaţionale, organismele europene şi internaţionale, cum ar fi Comisia de la Veneţia, raportorii speciali ai ONU, reprezentanţii guvernelor şi parlamentelor statelor membre şi chiar Secretarul General al ONU s-au declarat cu toţii profund preocupaţi de procedura urmată şi de compatibilitatea proiectului de constituţie cu drepturile fundamentale, statul de drept şi democraţia, care se bazează pe controale şi echilibre corespunzătoare, precum şi pe protecţia minorităţilor împotriva voinţei majorităţii. La 5 aprilie 2011, preşedintele Comisiei a asigurat Parlamentul European, reunit în plen, că Comisia va monitoriza această chestiune şi va verifica compatibilitatea noului proiect de constituţie ungară cu valorile, principiile şi tratatele europene şi cu dreptul european. Prim-ministrul ungar Viktor Orbán a declarat că este de acord cu efectuarea unei astfel de evaluări de către UE.</PARA><PARA>Ce măsuri a luat Comisia în legătură cu Constituţia ungară şi compatibilitatea sa cu articolele 2, 6 şi 7 din TUE, principiile constituţionale democratice comune şi normele privind drepturile de vot la alegerile pentru PE? Va monitoriza Comisia punerea în aplicare a Constituţiei şi se va asigura că aceasta nu încalcă valorile şi principiile fundamentale ale UE? Va recurge Comisia la mecanismele corespunzătoare prevăzute în tratate, în cazul unei astfel de încălcări? </PARA><PARA>Va examina Comisia de ce instrumentul reprezentat de referendum este slăbit în noua constituţie şi de ce nu s-au inclus garanţii pentru participarea cetăţenilor? </PARA><PARA>Cum apreciază Comisia faptul că noua constituţie nu include dreptul la libera informare cu privire la mediu şi drepturi de participare, contravenind astfel Directivei 2003/35/CE şi Convenţiei de la Aarhus, care a fost ratificată şi de Ungaria?</PARA><PARA>Va examina Comisia de ce noua constituţie reduce autonomia mediatorilor specializaţi prin subordonarea acestora la autoritatea mediatorului general? Nu consideră Comisia că desfiinţarea biroului mediatorului pentru protecţia datelor (responsabil şi de aspecte privind accesibilitatea datelor de interes public, adică aspecte privind transparenţa) şi includerea acestei autorităţi, până în prezent independente, sub administraţia de stat ar reprezenta o încălcare a legislaţiei UE?</PARA><PARA>Consideră Comisia că ar fi în conformitate cu legislaţia şi politicile comunitare faptul că dreptul la protecţie socială a fost eliminat din noua constituţie, iar furnizarea de prestaţii sociale este condiţionată de desfăşurarea unor „activităţi utile pentru societate”?</PARA></CONTENT></QUEST>