<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0044">O-0044/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON>, <PERSON ID="23788">Adam Bielan</PERSON>, <PERSON ID="4294">Heide Rühle</PERSON> şi <PERSON ID="28514">Kyriacos Triantaphyllides</PERSON>, în numele <COMMITTEE COMMID="2867">Comisia pentru piaţa internă şi protecţia consumatorilor</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0044">Subiect: Asigurarea interesului consumatorilor în normele din domeniul concurenței aplicabile sectorului autovehiculelor de pe piața internă</OBJECT><CONTENT><PARA>Cumpărarea și exploatarea unui automobil reprezintă deseori cea mai importantă cheltuială a gospodăriilor din UE după achiziționarea unei locuințe. Regulamentul (CE) nr. 1400/2002<FNREF FNIDREF="FN1"/> a fost menit să sporească concurența în sectorul autovehiculelor pentru a oferi consumatorilor europeni beneficii concrete. Acest regulament expiră la 31 mai 2010. Comisia propune anularea exceptării în vigoare privind vânzarea de automobile noi. În trei ani va intra în vigoare regimul general de exceptare pe categorii. O nouă exceptare specifică pentru acordurile verticale, însoțită de orientări, se introduce numai pentru piața pieselor de schimb (servicii de reparație și întreținere și furnizarea de piese de schimb). Aceste modificări propuse pentru normele UE din domeniul concurenței vor avea implicații importante pentru consumatori.</PARA><PARA>Cum va asigura Comisia libertatea consumatorilor de a alege în lipsa unor norme specifice de exceptare pe categorii pentru piața vânzărilor, având în vedere, în special, poziția dominantă a marilor producători de automobile?</PARA><PARA>Cum va garanta noul regim specific (în comparație cu exceptarea pe categorii din prezent) un acces adecvat la informații tehnice și la piese de schimb pentru toți operatorii pentru a oferi consumatorilor o posibilitate reală de a alege o reprezentanță sau un atelier de reparații? În ce măsură această abordare este coerentă cu Regulamentul (CE) nr. 715/2007<FNREF FNIDREF="FN2"/>?</PARA><PARA>Cum va soluționa noul regim problema actuală a clauzelor contractuale restrictive și a condițiilor de garanție, care condiționează inutil consumatorii de anumite mărci și de operatori autorizați?</PARA><PARA>Ce măsuri suplimentare propune Comisia pentru perioada de tranziție de trei ani acordată pieței de vânzări, pentru a monitoriza activ consecințele practice asupra consumatorilor în ceea ce privește diversitatea opțiunilor, calitatea și prețul?</PARA><FN FNID="FN1">  JO L 203, 1.8.2002, p. 30.</FN><FN FNID="FN2">  JO L 171, 29.6.2007, p. 1.</FN></CONTENT></QUEST>