<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000077">O-000077/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96916">Rita Borsellino</PERSON>, <PERSON ID="96886">Rosario Crocetta</PERSON>, <PERSON ID="96911">Tanja Fajon</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000077">Subiect: Acțiuni ulterioare vizitei delegației LIBE în Sicilia și Lampedusa</OBJECT><CONTENT><PARA>O delegație a Comisiei LIBE a Parlamentului European a vizitat Sicilia în perioada 24-26 noiembrie 2011 pentru a monitoriza centrele pentru migranți. În urma acestei vizite au fost solicitate informații suplimentare din partea autorităților italiene, informații care nu au fost puse la dispoziție până în momentul de față. Între timp, 5 persoane au fost găsite decedate în ambarcațiunile care au transportat alte sute de persoane către Lampedusa începând cu data de 17 martie 2012. 74 de migranți somalezi au fost reținuți pe o barcă de pescuit tunisiană aflată la sud de Lampedusa timp de 3 zile, până a fi trimiși înapoi în Tunisia. Poate Consiliul să furnizeze, inclusiv printr-o solicitare adresată autorităților italiene, informații detaliate cu privire la următoarele aspecte?</PARA><PARA>- Persoanele recent sosite și felul în care au fost soluționate situațiile de urgență. În ceea ce privește Lampedusa, ar putea oferi Consiliul date și cifre referitoare la migranții care sosesc, persoanele adăpostite în fiecare centru și transferurile efectuate din Lampedusa către alte centre aflate în zona continentală a Italiei? Cadrul juridic și motivele pentru care portul din Lampedusa a fost declarat drept „port nesigur” pentru migranți și dacă se așteaptă ca această decizie să fie revizuită și când. Perioada de timp necesară reconstruirii centrului din Lampedusa și cadrul juridic și motivele care au dus la închiderea acestuia pentru mass-media și pentru delegația Consiliului Europei și dacă această decizie va fi reexaminată și când.</PARA><PARA>- Cadrul juridic pentru centrele de detenție (CIEs) și pentru centrele de primire (CARAs) și motivele pentru are solicitanții de azil din centrele de detenție nu sunt transferați către centrele de primire odată ce au solicitat azil. Informații detaliate cu privire la procesarea cererilor de azil și rezultatul acestora.</PARA><PARA>- Conținutul acordurilor actuale și a celor anterioare dintre Italia și Tunisia și respectiv Libia și informații detaliate cu privire la implementarea lor practică, în special ca urmare a vizitei primului-ministru italian în Libia în ianuarie 2012.</PARA><PARA>- Informații cu privire la gestionarea centrelor de detenție și a celor de primire din Sicilia, atât în ceea ce privește locația acestor centre, cât și a agențiilor de contractare. Măsura în care au fost îmbunătățite condițiile de primire (lucrările de renovare în centrul de primire din Salina Grande, asistența și furnizarea de îmbrăcăminte adecvată în centrul de recepție din Mineo). Garanții cu privire la continuarea proiectului Presidium și în următorii ani.</PARA><PARA>- Fondurile UE primite și modul în care acestea au fost utilizate pentru gestionarea migrației în 2011 și 2012. Informații detaliate cu privire la activitățile Frontex din Sicilia. Măsurile pe care intenționează să le ia UE și Italia în vederea implementării hotărârii CEDO a Marii Camere în cazul Hirsi Jamaa și alții împotriva Italiei, care condamnă decizia autorităților italiene de a trimite imigranții înapoi în Libia fără a le examina dosarele, expunându-i la riscul unor rele tratamente, decizie care au culminat cu o expulzare colectivă? </PARA></CONTENT></QUEST>