<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0420">H-0420/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: septembrie II 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96818">Salvatore Iacolino</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0420">Subiect: Forajele petroliere din Marea Mediterană </OBJECT><CONTENT><PARA>La câteva luni după accidentul produs în Golful Mexic, societatea British Petroleum s-ar pregăti, în baza unui acord din 2007, să înceapă forarea a cinci noi puțuri petrolifere situate în apele teritoriale libiene, la aproximativ 600 km distanță de coastele Siciliei, Maltei și Greciei. Marea Mediterană, care prezintă o biodiversitate extraordinară, este o mare închisă, ale cărei ape nu se reînnoiesc rapid. </PARA><PARA>Intenționează Comisia să înăsprească controalele efectuate asupra forajelor marine și, în caz afirmativ, în ce fel? Consideră că ar fi posibilă impunerea unui moratoriu privind forajele din Marea Mediterană? Va încuraja statul libian să țină cont de repercusiunile transfrontaliere pe care activitatea acestor foraje ar putea să o aibă asupra mediului? </PARA><PARA>Consideră Comisia necesară introducerea noțiunii de infracțiune împotriva mediului la nivel european, cu scopul de a preveni eventuale inițiative periculoase în zone aparținând statelor membre?</PARA><PARA>Are acesta în vedere impunerea unui cod de conduită riguros companiilor petroliere cu activitate în Europa în vederea protejării populației, a mediului și a activităților economice desfășurate cu succes de-a lungul timpului, cum este cazul în zona Mării Mediterane? </PARA></CONTENT></QUEST>